**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**Програма „Конкурентоспособност и иновации в предприятията” 2021-2027**

**Процедура чрез подбор на проектни предложения**

**BG16RFPR001-1.012 „Дигитализация на предприятията”**

Съдържание

[1. Наименование на програмата: 4](#_Toc149636628)

[2. Наименование на приоритета и специфичната цел: 4](#_Toc149636629)

[3. Наименование на процедурата: 4](#_Toc149636630)

[4. Измерения по кодове: 4](#_Toc149636631)

[5. Териториален обхват: 4](#_Toc149636632)

[6. Цели на предоставяната безвъзмездна финансова помощ по процедурата и очаквани резултати: 4](#_Toc149636633)

[7. Индикатори: 6](#_Toc149636634)

[7.1. Индикатори/показатели за резултати и за крайния продукт съгласно програмата: 6](#_Toc149636635)

[8. Общ размер на безвъзмездната финансова помощ по процедурата: 7](#_Toc149636636)

[9. Минимален (ако е приложимо) и максимален размер на безвъзмездната финансова помощ за конкретен проект: 8](#_Toc149636637)

[10. Процент на съфинансиране: 8](#_Toc149636638)

[11. Допустими кандидати: 9](#_Toc149636639)

[11.1 Критерии за допустимост на кандидатите: 9](#_Toc149636640)

[11.2 Критерии за недопустимост на кандидатите: 11](#_Toc149636641)

[12. Допустими партньори (ако е приложимо): 17](#_Toc149636642)

[13. Дейности, допустими за финансиране: 17](#_Toc149636643)

[13.1. Допустими дейности: 17](#_Toc149636644)

[13.2. Недопустими дейности: 20](#_Toc149636645)

[14. Категории разходи, допустими за финансиране: 22](#_Toc149636646)

[14.1. Условия за допустимост на разходите: 22](#_Toc149636647)

[14.2. Допустими разходи: 23](#_Toc149636648)

[14.3. Недопустими разходи: 24](#_Toc149636649)

[15. Допустими целеви групи: 25](#_Toc149636650)

[16. Приложим режим на минимални/държавни помощи: 25](#_Toc149636651)

[17. Хоризонтални политики: 25](#_Toc149636652)

[18. Минимален и максимален срок за изпълнение на проекта (ако е приложимо): 25](#_Toc149636653)

[19. Ред за оценяване на концепциите за проектни предложения: 27](#_Toc149636654)

[20. Критерии и методика за оценка на концепциите за проектни предложения: 27](#_Toc149636655)

[21. Ред за оценяване на проектните предложения: 27](#_Toc149636656)

[21.1. Оценка на административното съответствие и допустимостта: 27](#_Toc149636657)

[21.2. Техническа и финансова оценка: 28](#_Toc149636658)

[22. Критерии и методика за оценка на проектните предложения: 30](#_Toc149636659)

[23. Начин на подаване на проектните предложения/концепциите за проектни предложения: 31](#_Toc149636660)

[24. Списък на документите, които се подават на етап кандидатстване: 32](#_Toc149636661)

[25. Краен срок за подаване на проектните предложения: 34](#_Toc149636662)

[26. Допълнителна информация: 35](#_Toc149636663)

[26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ: 35](#_Toc149636664)

[27. Приложения към Условията за кандидатстване: 42](#_Toc149636665)

## 1. Наименование на програмата:

Програма „Конкурентоспособност и иновации в предприятията” 2021-2027 (ПКИП)

## 2. Наименование на приоритета и специфичната цел:

Приоритет 1 „Иновации и растеж”

Специфична цел: RSO1.2. „Усвояване на ползите от цифровизацията за гражданите, дружествата, изследователските организации и публичните органи (ЕФРР)”

## 3. Наименование на процедурата:

**BG16RFPR001-1.012 „Дигитализация на предприятията”**

## 4. Измерения по кодове:

*Измерение 1 - Област на интервенция:*

013. Цифровизация на МСП (включително електронна търговия, електронен бизнес и бизнес процеси в мрежа, центрове за цифрови иновации, „живи лаборатории”, интернет предприемачи и нови ИКТ предприятия, B2B)

*Измерение 2 - Форма на финансиране:*

01. Безвъзмездни средства

*Измерение 3 - Териториален механизъм за изпълнение и териториална насоченост:*

33. Други подходи — Без целеви територии

*Измерение 7 - Равенство между половете във връзка с ЕСФ+, ЕФРР, КФ и ФСП:*

03. Полово неутрално

## 5. Териториален обхват:

Проектите по процедурата следва да бъдат изпълнени на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на предоставяната безвъзмездна финансова помощ:**

Настоящата процедура цели да насърчи инвестициите за въвеждане на съвременни информационни и комуникационни технологии (ИКТ) и по този начин да допринесе за повишаване на нивото на дигитализация на предприятията и готовността им за последващо преминаване към по-високите нива на цифровизация от областта на Индустрия 4.0[[1]](#footnote-2).

**Обосновка:**

В Доклада за България в рамките на Европейския семестър за 2024 г.[[2]](#footnote-3)цифровите технологии са определени като един от ключовите инструменти за справяне с настоящите структурни предизвикателства, преодоляване на стратегическите зависимости, подобряване на киберсигурността, нарастване на добавената стойност и увеличаване на икономическата ефективност. Съгласно стратегията за Цифрова трансформация на България за периода 2020 – 2030 г.[[3]](#footnote-4) на национално ниво се отчита забавяне на процесите на дигитализация в предприятията, основна част от които все още не са постигнали равнището на Индустрия 4.0. В Доклада за България за 2024 г. също се посочва, че страната *„отбелязва много ниски резултати по отношение на цифровизацията на предприятията”*, както и че *„делът на българските МСП с поне основно равнище на цифров интензитет е 28 %, което е доста под средната стойност за ЕС (58 %)”*. Тези констатации се потвърждават и от данните на Националния статистически институт (НСИ), съгласно които през 2023 г. едва 21,7% от българските предприятия използват софтуер за управление на ресурсите (ERP). Още по-малък е делът на предприятията, които разполагат с приложение за управление на взаимоотношенията с клиенти (CRM) - 10,5%, както и на тези, които използват софтуер за бизнес анализи (BI) в дейността си - 4,2%.

За преодоляване на изоставането в посочените области, една от основните препоръки, представена в Доклада за България за 2024 г., се отнася до необходимостта от насърчаване „*въвеждането на цифрови технологии в предприятията (главно МСП), където процентът е един от най-ниските в ЕС*”. В този контекст, настоящата процедура е насочена именно към предоставянето на подкрепа за увеличаване на инвестициите и улесняване на достъпа на предприятията до услуги и решения за внедряване на съвременни ИКТ, включително в областта на киберсигурността, с цел повишаване на дигитализацията и готовността им за последващо преминаване към по-високите технологии от областта на Индустрия 4.0.

Настоящата мярка се реализира в продължение на процедура BG-RRP-3.005 „Решения в областта на информационните и комуникационни технологии и киберсигурността в малките и средните предприятия” по Програмата за икономическа трансформация (ПИТ) от компонент „Интелигентна индустрия” на Националния план за възстановяване и устойчивост (НПВУ). Подкрепата по настоящата процедура е допълваща по отношение на безвъзмездното финансиране за постигане на базовите нива на дигитализация в предприятията, предоставено по мярката от НПВУ. Инвестициите по ПКИП чрез настоящата процедура ще допринесат за насърчаване на цифровия преход на по-голям брой предприятия – с фокус върху микро и малките предприятия, които разполагат с по-ограничени възможности за инвестиции в ИКТ и се отличават с по-ниска степен на дигитална зрялост. От друга страна предприятията, които вече са постигнали необходимото ниво на цифровизация, могат да получат подкрепа за въвеждането на дигитални технологии от по-високите нива, насърчавани по процедура „Въвеждане на технологии от областта на Индустрия 4.0 в предприятията”, която също се изпълнява по линия на ПКИП.

**Очакваните резултати** от подкрепата по процедурата се изразяват в увеличаване на броя на предприятията, които повишават нивото си на дигитализация чрез въвеждането на технологии и решения, базирани на ИКТ и допринасящи за оптимизиране на системите за управление в предприятията, повишаване на киберсигурността, увеличаване на производителността, подобряване на пазарното представяне. Мярката цели да обхване и подкрепи по-конкретно микро и малките предприятия, които се отличават с най-съществено изоставане във внедряването на ИКТ и се нуждаят от по-целенасочена подкрепа за повишаване на готовността им за последващо преминаване към по-високите нива на цифровизация от областта на Индустрия 4.0.

## 7. Индикатори:

## 7.1. Индикатори/показатели за резултати и за крайния продукт съгласно програмата:

Изпълнението на проектите по процедурата следва да допринесе за постигането на следния **задължителен** **показател за резултат**:

**1) Частни инвестиции, допълващи публичното подпомагане** (в т.ч.: безвъзмездни средства, финансови инструменти).

Индикатор 1) отчита общата стойност на съфинансирането (собственото финансиране) в евро[[4]](#footnote-5), осигурено от страна на кандидатите и посочено в раздел „Бюджет” от Формуляра за кандидатстване в Информационната система за управление и наблюдение на средствата от Европейски фондове при споделено управление (ЕФСУ), наричана по-нататък „ИСУН, раздел „ЕФСУ (2021-2027)”. Индикаторът е задължителен за всички проектни предложения, като базовата, целевата му стойност, както и източника на информация за отчитането му ще бъдат служебно попълвани от Управляващия орган (УО) в раздел „Индикатори” от Формуляра за кандидатстване.

Изпълнението на проектите по процедурата следва да допринесе и за постигането на следните **задължителни** **показатели за крайния продукт**:

**2) Подпомагани предприятия** (в т.ч.: микро-, малки, средни, големи предприятия).

Индикатор 2) отчита **броя на микро и малките предприятия**, които получават финансова подкрепа в резултат на успешно приключени проекти по процедурата.

**3) Подпомагани предприятия чрез безвъзмездни средства.**

Индикатор 3) отчита броя на предприятията, които получават финансова подкрепа под формата на безвъзмездни средства по процедурата.

**Индикатори 2) и 3) също са задължителни** за всички проектни предложения, като в раздел „Индикатори” от Формуляра за кандидатстване УО служебно е заложил базовата („0”), целевата им стойност („1”), както и източника на информация за отчитане на индикаторите.

**4) Стойност на цифрови услуги, продукти и процеси, разработени за предприятия.**

Индикатор 4) отчита стойността на общите допустими разходи по проекта в евро. **Индикаторът също е задължителен** за всички проектни предложения, като базовата му стойност, както и източника на информация за отчитането му са служебно заложени от УО в раздел „Индикатори” от Формуляра за кандидатстване. **На етап кандидатстване целевата стойност на индикатор 4) се попълва задължително от всички кандидати**, като в поле „Целева стойност” се посочват общите допустими разходи по проекта съгласно раздел „Бюджет” от Формуляра за кандидатстване, конвертирани **в евро**[[5]](#footnote-6).

Допълнителна информация относно попълването на раздел „Индикатори” от Формуляра за кандидатстване е представена в Приложение 5 - Примерни указания за попълване на електронния Формуляр за кандидатстване.

**ВАЖНО:** Информация относно гореизброените индикатори, включително документите, които следва да бъдат представени от страна на бенефициентите с цел удостоверяване на постигането им, e представена в Приложение 6 **-** Описание на индикаторите за краен продукт и за резултат, приложими за процедурата.

## 8. Общ размер на безвъзмездната финансова помощ по процедурата:

|  |  |  |  |
| --- | --- | --- | --- |
| Общият размер на безвъзмездната финансова помощ по процедура BG16RFPR001-1.012 „Дигитализация на предприятията” е **80 000 000 лв.**  Бюджетът на процедурата *по категории региони* е както следва: | | | |
| **Категории региони** | **Общ размер на безвъзмездната финансова помощ** | **Средства от Европейския фонд за регионално развитие (ЕФРР)** | **Национално съфинансиране** |
| **Регион в преход –** Югозападен район на планиране (ЮЗР) | 23 050 847,45 лв.  (11 785 711,16 евро) | 16 135 593,21 лв.  (8 249 997,81 евро) | 6 915 254,24 лв.  (3 535 713,35 евро) |
| **По-слабо развити региони[[6]](#footnote-7)** | 56 949 152,55 лв.  (29 117 639,34 евро) | 48 406 779,67 лв.  (24 749 993,44 евро) | 8 542 372,88 лв.  (4 367 645,90 евро) |
| **Общо** (за региона в преход – ЮЗР и за по-слабо развитите региони): | 80 000 000,00 лв.  (40 903 350,50 евро) | 64 542 372,88 лв.  (32 999 991,25 евро) | 15 457 627,12 лв.  (7 903 359,25 евро) |
| **ВАЖНО:** **Кандидатите по процедурата е допустимо да заявят САМО едно място на изпълнение на проекта[[7]](#footnote-8).**  **ВАЖНО:** В случай че са налице проектни предложения с място на изпълнение в региона в преход (ЮЗР), които са преминали успешно етапа на оценка, но за които не достига финансиране, Управляващият орган няма да пренасочва свободен (остатъчен) финансов ресурс (ако такъв е наличен) от по-слабо развитите региони (регионите извън ЮЗР) към региона в преход (ЮЗР). | | | |

## 9. Минимален (ако е приложимо) и максимален размер на безвъзмездната финансова помощ за конкретен проект:

|  |  |
| --- | --- |
| **Минималният и максимален размер на заявената безвъзмездна финансова помощ** по индивидуалните проекти за всички допустими категории предприятия - микро и малки предприятия по смисъла на чл. 3 и чл. 4 от Закона за малките и средните предприятия (ЗМСП), е както следва: | |
| **Минимален размер на помощта** | **Максимален размер на помощта** |
| 5 000 лв. | 50 000 лв. |
| В рамките на посочения минимален и максимален размер на безвъзмездната финансова помощ по индивидуалните проекти са налице и допълнителни ограничения, произтичащи от приложимия за процедурата режим на „минимална помощ” („de minimis”) съгласно Регламент (ЕС) № 2023/2831 на Комисията, посочени в т. 16, по-долу и представени по-подробно в Приложение 15 към Условията за кандидатстване.  Горепосоченият минимален и максимален размер на безвъзмездната помощ по индивидуалните проекти е заложен служебно от Управляващия орган в ИСУН и в случай че, при залагането на разходите в раздел „Бюджет” от Формуляра за кандидатстване, стойността на заявената безвъзмездна финансова помощ не е в съответствие с посочените ограничения (т.е. заявената помощ е под изискуемия минимален размер от 5 000 лева или надвишава максимално допустимия размер от 50 000 лева), системата ИСУН няма да позволи на кандидата да подаде проектното предложение. Допълнителна информация и указания в тази връзка са представени в Приложение 5 – Примерни указания за попълване на електронния Формуляр за кандидатстване. | |

## 10. Процент на съфинансиране:

|  |  |
| --- | --- |
| Максималният интензитет (процент) на безвъзмездната финансова помощ по проектите по процедурата, е както следва: | |
| **Категория на предприятието-кандидат** | **Максимален интензитет на помощта** |
| Микро и малки предприятия | 70 % |
| В случай на установено надвишаване на посочения максимален интензитет на помощта, оценителната комисия ще коригира служебно бюджета на проектните предложения до максимално допустимия интензитет.  Посоченият максимален интензитет на безвъзмездната финансова помощ се отнася за всички категории допустими кандидати – микро и малки предприятия по смисъла на чл. 3 и чл. 4 от ЗМСП. | |

## 11. Допустими кандидати:

### 11.1 Критерии за допустимост на кандидатите:

|  |  |
| --- | --- |
| Допустими по процедурата са само кандидати, които отговарят на следните критерии:  **1)** Да са **търговци по смисъла на Търговския закон или Закона за кооперациите**, или да са **действащи адвокатски дружества по смисъла на Закона за адвокатурата**.  Клонове на юридически лица, регистрирани в България, **не могат** да участват в процедурата поради липсата на самостоятелна правосубектност.  **2)** Да са **регистрирани не по-късно от 31.12.2023 г.**  **3)** Да са **микро *или* малки предприятия** по смисъла на чл. 3 и чл. 4 от Закона за малките и средните предприятия[[8]](#footnote-9) и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).  **ВАЖНО:** За удостоверяване на съответствието с изискването по т. 3), **преди сключване на административен договор,** **одобрените кандидати** следва да попълнят и представят Декларация за обстоятелствата по чл. 3 и чл. 4 от Закона за малките и средните предприятия (Приложение 3)[[9]](#footnote-10). Преди сключването на договор, Управляващият орган ще извършва документална проверка на категорията на кандидата (микро или малко предприятие) както на етап кандидатстване, така и към момента преди сключване на договора. В случай че при проверката се установи, че одобрен кандидат не отговаря на изискването да е микро или малко предприятие, ще бъде издавано Решение за отказ за предоставяне на безвъзмездна финансова помощ на съответния кандидат.  **4)** Да са реализирали **нетни приходи от продажби ОБЩО за 2023 и 2024 финансови години**, както следва: | |
| **Категория на предприятието** | **Общ размер на нетните приходи от продажби за 2023 г. и 2024 г.** |
| Микро и малки предприятия | ≥ 100 000 лева |
| Посоченият общ размер на нетните приходи от продажби се отнася за всички категории допустими кандидати – микро и малки предприятия по смисъла на чл. 3 и чл. 4 от ЗМСП.  **ВАЖНО**: При определянето на общия размер на нетните приходи от продажби за 2023 г. и 2024 г. ще се вземат предвид **само данните от индивидуалните Отчети за приходите и разходите за 2023 г. и 2024 г.** на предприятието-кандидат, без да се отчитат данните на свързани предприятия и/или предприятия-партньори (ако има такива), послужили за определяне на категорията на кандидата съгласно ЗМСП.  **Общият размер на нетните приходи от продажби на предприятието - кандидат за 2023 г. и 2024 г. се изчислява по следния начин**: Отчет за приходите и разходите за 2023 г. и 2024 г. на кандидата - сборът от стойностите по ред „Нетни приходи от продажби” (код на реда 15100, колона 1) от приходната част на индивидуалните Отчети за приходите и разходите на кандидата за 2023 г. и 2024 г.  **5)** Да **имат средносписъчен брой на персонала за 2024 г., който е ≥ 2 заети лица[[10]](#footnote-11)**.  **6) Да са заявили подкрепа за основната или за допълнителна икономическа дейност на предприятието** съгласно Класификацията на икономическите дейности (КИД-2008) **на Националния статистически институт** (НСИ) **въз основа на данни за 2024 г.** - Приложение 10.  **ВАЖНО:** Кандидатите по процедурата е допустимо да заявят подкрепа за кода на основната или на допълнителна икономическа дейност на предприятието съгласно КИД-2008 въз основа на данни за 2024 г. Кодът на дейността, за която се заявява подкрепа се посочва в раздел „Данни за кандидата”, поле „Код на проекта по КИД-2008” от Формуляра за кандидатстване[[11]](#footnote-12). Въведените услуги/решения в областта на ИКТ е допустимо на етап изпълнение на проектите да се ползват и във връзка с икономическа/и дейност/и на кандидата, различна/и от дейността, за която е заявена подкрепа на етап кандидатстване, в случай че тази/тези дейност/и не попада/т в недопустимите дейности/сектори, посочени в т. 11.2, по-долу. В случай че на етап изпълнение на проектите се установи, че услуги/решения в областта на ИКТ се ползват във връзка с недопустима/и дейност/и, предоставените средства (в случай на изплатени такива) подлежат на възстановяване.  Оценителната комисия ще извършва проверка за съответствие с изискването по подт. 6) въз основа на данни за основната/допълнителната икономическа дейност на кандидатите за 2024 г., предоставени от НСИ по служебен път[[12]](#footnote-13), както и съгласно информацията, представена във Формуляра за кандидатстване, включително посочения от кандидатите код на икономическата дейност, за която кандидатстват в поле „Код на проекта по КИД-2008”.  Затова **преди подаване на проектните предложения на всички кандидати се препоръчва да извършат предварителна проверка относно точния четиризначен код на основната или допълнителната икономическа дейност, за която кандидатстват съгласно КИД-2008 въз основа на данни от НСИ за 2024 г.[[13]](#footnote-14)**. В случай че кандидат е заявил подкрепа за икономическа дейност, която е недопустима съгласно посоченото в т. 11.2 по-долу и това e видно от информацията, представена във Формуляра за кандидатстване, проектното предложение ще бъде отхвърлено. | |

### 11.2 Критерии за недопустимост на кандидатите:

**1)** Съгласно чл. 25, ал. 2 от Закона за управление на средствата от европейските фондове при споделено управление (ЗУСЕФСУ) и ПМС № 23/2023 г.[[14]](#footnote-15) в процедурата не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 и чл. 55 от Закона за обществените поръчки (ЗОП). Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от ПМС № 23/2023 г., чрез Декларацията при кандидатстване (Приложение 2). Потенциалните кандидати **не могат** да участват в процедурата чрез подбор на проектни предложения и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата, са правили опит да:

i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в процедурата за предоставяне на безвъзмездна финансова помощ;

н) лицата, които представляват кандидата, са осъждани с влязла в сила присъда за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

o) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от ЗОП;

р) е установено, че:

i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

**ВАЖНО**: Съответствието с посочените в т. 1) обстоятелства, при кандидатстване се декларира от кандидатите в Декларацията при кандидатстване (Приложение 2), а преди сключване на административен договор с одобрените кандидати - чрез извършване на съответните служебни и документални проверки.

**2)** С оглед **избягване на припокриването на интервенциите** между ПКИП, Програмата за развитие на селските райони 2014-2020 (ПРСР), както и Стратегическия план за развитие на земеделието и селските райони в България за периода 2023-2027 г. (СПРЗСР), подкрепа по настоящата процедура не могат да получат кандидати, които са:

2.1. Mикропредприятия по смисъла на чл. 3-4 от Закона за малките и средните предприятия със седалище или клон със седалище на територията на селски район **и** са заявили за подпомагане дейности, които ще се осъществяват в община на територията на селските райони в Република България (Приложение 12[[15]](#footnote-16)). В случай че по отношение на одобрен кандидат, преди сключване на административен договор се установи, че посоченото изискване не е спазено, ще бъде издадено Решение за отказ от предоставяне на безвъзмездна финансова помощ на съответния кандидат.

2.2. Предприятия, които кандидатстват за икономическа дейност (основна или допълнителна икономическа дейност на кандидата за 2024 г. съгласно КИД-2008 на НСИ) за **преработка на горски продукти[[16]](#footnote-17)**.

**ВАЖНО:** С оглед на горното ограничение и във връзка с код С16 „Производство на дървен материал и изделия от дървен материал и корк, без мебели; производство на изделия от слама и материали за плетене” от КИД-2008 на НСИ, следва да се има предвид, че производството на дърва за горене, изделия от корк, слама и материали за плетене, както и производството на пелети (които са част от код С16.29), са недопустими за подкрепа, с изключение на производството на пелети от дървесни отпадъци, получени от индустриалната преработка на дървесина (също част от код С16.29). Недопустим за подкрепа е и код С16.10 „Разкрояване, рендосване и импрегниране на дървен материал” от КИД-2008, с изключение на производството на несглобени дървени паркетни дъски[[17]](#footnote-18).

2.3. Предприятия, кандидатстващи за икономическа дейност съгласно КИД-2008 на НСИ въз основа на данни за 2024 г., която **попада в сектор С** - **раздел 10 „Производство на хранителни продукти”, раздел 11 „Производство на напитки” и раздел 20 „Производство на химични продукти”**, както следва:

- 10.1 „Производство и преработка на месо; производство на месни продукти, без готови ястия”;

- 10.2 „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4 „Производство на растителни и животински масла и мазнини”, с изключение на производството на маслиново масло по код 10.41 „Производство на растителни и животински масла и мазнини, без маргарин”[[18]](#footnote-19);

- 10.5 „Производство на мляко и млечни продукти”;

- 10.6 „Производство на мелничарски продукти, нишесте и нишестени продукти”;

- 10.83 „Преработка на кафе и чай” - ограничението е приложимо само в случаите, когато дейността на кандидата е свързана с производство на билков чай (мента, върбинка, лайка и др.)[[19]](#footnote-20);

- 10.84 „Производство на хранителни подправки и овкусители”;

- 10.89 „Производство на други хранителни продукти, некласифицирани другаде” - ограничението е приложимо само в случаите, когато дейността е свързана с производство на яйчни продукти и яйчен албумин[[20]](#footnote-21);

- 10.91 „Производство на готови храни (фуражи) за селскостопански животни”;

- 11.02 „Производство на вина от грозде”;

- 11.03 „Производство на други ферментирали напитки”;

- 20.53 „Производство на етерични масла” - ограничението е приложимо само в случаите, когато дейността е свързана с производство на етерични масла, екстракти от естествени ароматни продукти и резиноиди[[21]](#footnote-22).

**3)** Не могат да участват в процедурата и да получат безвъзмездна финансова помощ предприятия, които кандидатстват за финансиране на дейности в обхвата на **сектор риболов и сектора на рибарството и аквакултурите[[22]](#footnote-23)**, които са целева група на подкрепата по Програмата за морско дело, рибарство и аквакултури 2021-2027 г.

**4)** По настоящата процедура **не могат** да участват и да получат безвъзмездно финансиране предприятия, кандидатстващи за финансиране на дейности, които попадат в следните сектори, раздели или класове (кодове), съгласно КИД-2008 на НСИ (Приложение 10):

- сектор А „Селско, горско и рибно стопанство”;

- раздел 62 „Дейности в областта на информационните технологии” и раздел 63 „Информационни услуги” от сектор J „Създаване и разпространение на информация и творчески продукти; далекосъобщения”;

- сектор K „Финансови и застрахователни дейности”;

- сектор О „Държавно управление”;

- раздел 92 „Организиране на хазартни игри” от Сектор R „Култура, спорт и развлечения”;

- клас (код) 96.09 „Други персонални услуги, некласифицирани другаде” от раздел 96 „Други персонални услуги” в Сектор S „Други дейности”;

- сектор Т „Дейности на домакинства като работодатели; недиференцирани дейности на домакинства по производство на стоки и услуги за собствено потребление”;

- сектор U „Дейности на екстериториални организации и служби”.

**5)** Не могат да участват в процедурата и да получат безвъзмездна финансова помощ кандидати, които попадат в **забранителните режими** **на Регламент (ЕС) № 2023/2831** на Комисията, **Регламент (ЕС) № 2021/1060** на Европейския парламент и на Съвета, **Регламент (ЕС) 2021/1058** на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд, ЗУСЕФСУ и подзаконовата нормативна уредба в областта.

**ВАЖНО:** Информация относно ограниченията, произтичащи от Регламент (ЕС) № 2023/2831 на Комисията, е представена в Приложение 15 към Условията за кандидатстване. Ограниченията, произтичащи от Регламент (ЕС) № 2021/1060 и Регламент (ЕС) 2021/1058, са посочени в т. 13.2 от Условията за кандидатстване.

**6)** **Не могат** да участват в процедурата и да получат безвъзмездна финансова помощ кандидати, за които е **установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства** по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**ВАЖНО:** Горепосоченото ограничение касае само вземания, произтичащи от недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **не са изплатени към съответната финансираща институция**. Издаването на акт за установяване на публично държавно вземане само по себе си не е основание за отстраняване на кандидата, ако установеното вземане е погасено.

**7)** **Недопустими са** кандидати, които попадат в обхвата на чл. 5л от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно **ограничителни мерки с оглед на действията на Русия**, дестабилизиращи положението в Украйна.

**ВАЖНО:** Когато кандидатът упражнява едновременно дейности в недопустими сектори и в допустими сектори по настоящата процедура, средства по тази процедура се предоставят само за дейностите в допустимите сектори, като бенефициент следва да гарантира тяхното отделяне от дейностите в недопустимите сектори. В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива) подлежат на възстановяване.

Посочените обстоятелства ще бъдат обект на проверка на етап изпълнение, като за потвърждаването им от бенефициентите могат да бъдат изискани допълнителни документи.

Допълнително, кандидатите следва да имат предвид, че критериите за недопустимост се прилагат кумулативно с критериите за допустимост по настоящата процедура.

**ВАЖНО**: В случай че по процедурата бъдат подадени проектни предложения от **няколко свързани предприятия - кандидати**, осъществяващи подобна дейност, **административен** **договор** за предоставяне на безвъзмездна финансова помощ **ще бъде сключен само с едно от тези предприятия**. При установяване на посоченото обстоятелство, ще бъде издавано Решение за отказ за предоставяне на безвъзмездна финансова помощ на всяко предложение от Списъка с одобрени за финансиране проектни предложения, класирано на по-ниска позиция след първото такова, което също е включено в Списъка с одобрени за финансиране проектни предложения/Списъка с резервни проектни предложения (ако такъв е съставен). Под свързани предприятия се разбират предприятията по чл. 4, ал. 5-8 от Закона за малките и средните предприятия. Под подобна дейност за целите на настоящото изискване се разбира основна икономическа дейност, попадаща в рамките на същия тризначен цифров код (група) съгласно КИД-2008 (Приложение 10).

**ВАЖНО:** Не могат да получат безвъзмездна финансова помощ кандидати, които са одобрени за финансиране по настоящата процедура, но имат сключен договор по процедура чрез подбор на проекти BG16RFPR001-1.008 „Въвеждане на технологии от областта на Индустрия 4.0 в предприятията” по ПКИП (който не е прекратен към датата на сключване на договор по настоящата мярка). При установяване на посоченото обстоятелство, ще бъде издавано Решение за отказ за предоставяне на безвъзмездна финансова помощ по настоящата процедура на съответния кандидат.

## 12. Допустими партньори (ако е приложимо):

По настоящата процедура чрез подбор на проектни предложения кандидатите участват **индивидуално**, а не съвместно с партньорски или други организации.

## 13. Дейности, допустими за финансиране:

### 13.1. Допустими дейности:

Проектните предложения по процедурата следва да са в съответствие с принципите по чл. 29, ал. 1 от ЗУСЕФСУ, както с изискванията за ефективност, ефикасност и икономичност при разходването на средствата при най-адекватното съотношение между очакваните разходи и ползи.

**I. За да са допустими проектите по процедурата следва:**

**-** да водят до постигане на целта на процедурата.

**-** да се изпълняват на територията на Република България, като е предвидено само едно място на изпълнение на проекта.

**-** да са в съответствие с хоризонталните принципи съгласно чл. 9 от Регламент (ЕС) № 2021/1060, както и с принципа за „ненанасяне на значителни вреди”.

Допълнителна информация относно спазването на хоризонталните принципи и принципа за „ненанасяне на значителни вреди” е представена в т. 17 от Условията за кандидатстване и в Приложение 14 към тях.

**II. Допустими дейности:**

Проектите по процедурата е допустимо да включват **една или повече от услугите/решенията, посочени в „Списъка на допустимите услуги и решения в областта на ИКТ” (Приложение 16).**

За всички допустими по процедурата услуги/решения в областта на ИКТ, в Приложение 16 към Условията за кандидатстване, е посочен минимален обхват/функционалности. Същите (минималният обхват/функционалностите, посочени в Приложение 16) са задължителни, като по своя преценка в процеса на изпълнение на проектите бенефициентите могат да включат и допълнителни функционалности/характеристики.

Задължителен елемент на всички ИКТ услуги/решения е предоставянето на обучение за служителите на предприятието-кандидат за работа с внедрените ИКТ решения от страна на избрания изпълнител на съответната услуга/решение.

**ВАЖНО:** В случай че проектните предложения включват дейност за въвеждане на Система за управление на ресурсите (ERP система), посочена в т. 2 от „Списъка на допустимите услуги и решения в областта на ИКТ” (Приложение 16), то не е допустимо включването на услуги/решения за въвеждане на отделните модули/системи, посочени в т. 4, т. 5 и т. 6 от Списъка. Проектите могат да включват или услуга/решение за въвеждане на цялостна ERP система (т. 2 от Списъка) *или* услуги/решения за въвеждане на един или повече от отделните модули/системи, посочени в т. 4, т. 5 и т. 6 от Списъка. Всички останали комбинации от услугите/решенията в областта на ИКТ, посочени в Приложение 16 към Условията за кандидатстване, са допустими съобразно нуждите и по преценка на предприятието-кандидат. В индивидуалните проекти дадена услуга/решение може да бъде планирана и заложена за въвеждане от страна на кандидата само веднъж. В раздел „Допълнителна информация, необходима за оценка на проектното предложение” от Формуляра за кандидатстване кандидатите следва **задължително** да представят информация относно нуждата от получаване на подкрепа по процедурата. При липса на съответната информация относно необходимостта от получаване на подкрепа по процедурата, проектното предложение може да бъде отхвърлено.

**ВАЖНО:** Кандидатите нямат право да получат финансиране по настоящата процедура за ИКТ услуги/решения, посочени в „Списъка на допустимите услуги и решения в областта на ИКТ” (Приложение 16), ако към крайния срок за кандидатстване по процедурата имат сключен договор (който не е прекратен) по процедура BG-RRP-3.004 „Технологична модернизация” и/или по процедура BG-RRP-3.005 „Решения в областта на информационните и комуникационни технологии и киберсигурността в малките и средните предприятия” по Програмата за икономическа трансформация (ПИТ) на Националния план за възстановяване и устойчивост (НПВУ), и/или по процедура BG16RFPR001-1.004 „Подкрепа за семейните предприятия, предприятията от творческите индустрии и занаятите” по ПКИП, включващ разходи за изпълнението на същите ИКТ услуги/решения. Ако изискването не е спазено, в процеса на оценка разходите за съответните (едни и същи) услуги/решения ще бъдат премахнати служебно от бюджета на проектните предложения по настоящата процедура.

**Услугите и решенията** съгласно „Списъка на допустимите услуги и решения в областта на ИКТ” (Приложение 16), включени в проектните предложения, **могат да бъдат въведени/ползвани като**:

- готови решения, съответстващи на нуждите на предприятието;

- персонализирани услуги/решения, разработени в съответствие с нуждите на предприятието;

- SaaS (Software as a service)[[23]](#footnote-24), когато е приложимо.

Крайният резултат от услугите/решенията, включени в проектите се удостоверява посредством един или повече от документите (в зависимост от спецификата на въвежданите услуги/решения)[[24]](#footnote-25), посочени в Приложение 6 – Описание на индикаторите за краен продукт и за резултат, приложими по процедурата[[25]](#footnote-26). Ако в срока на изпълнение на проекта не бъде получен приложимият документ, отчетените дейности и извършените разходи за съответната услуга/решение няма да бъдат признати.

В случай че проектните предложения включват услуга за въвеждане и сертифициране на системa за управление на сигурността на информацията съгласно изискванията на международния стандарт БДС ISO/IEC 27001[[26]](#footnote-27), то задължителен краен резултат е придобиването на сертификат за въведената система за управление (СУ). Ако в срока на изпълнение на проекта не бъде получен съответния сертификат за СУ, извършените разходи за въвеждането и сертифицирането й няма да бъдат признати. Сертификатът следва да бъде издаден от орган по сертификация, акредитиран съгласно ISO/IEC/17021 или последващи версии от:

1. българския национален орган по акредитация – Изпълнителна агенция „Българска служба за акредитация, от национален орган по акредитация на друга държава-членка на ЕС, от национален орган по акредитация – страна по Споразумението за Европейско икономическо пространство и Конфедерация Швейцария, или от национален орган по акредитация на държава - кандидат за пълноправно членство в ЕС, които са страна по Споразумението за взаимно признаване на Европейската организация по акредитация – EA MLA в област сертификация на системи за управление;

и/или

2. орган по акредитация на друга държава – член на IAF MLA (International Accreditation Forum, Multilateral recognition Agreement).

Услугите/решенията в областта на ИКТ, включени в проектните предложения следва да се ползват/поддържат от бенефициента най-малко 3 (три) години от окончателното плащане. Спазването на посоченото изискване ще бъде проверявано чрез извършване на проверки на място и/или изискване на документи за установяване на обстоятелството дали съответната услуга/решение се ползва/поддържа от предприятието за целите на проекта и съгласно сключения административен договор. В тази връзка, в случай че бъде сключен договор за предоставяне на безвъзмездна финансова помощ, кандидатите следва да имат предвид задължението да осигуряват постоянен достъп до мястото, където ще се осъществява проекта, в това число и достъп до информационните системи, както и до всички документи и бази данни, свързани с изпълнението му.

Услугите/решенията в областта на ИКТ следва да бъдат закупени при спазване на всички изисквания, посочени в Условията за изпълнение. Услугите/решенията, включени в проектните предложения следва да останат свързани с проекта, за който е предоставена помощта, за период от минимум 3 (три) години след окончателното плащане.

**ВАЖНО**: За целите на проследяване на изпълнението на проекта в раздел „Основни данни” от Формуляра за кандидатстване, **следва да бъде посочен точният адрес на мястото на изпълнение на проекта. Кандидатите по процедурата следва да планират и заявят само едно място на изпълнение на проекта**[[27]](#footnote-28).

### 13.2. Недопустими дейности:

Недопустими по процедурата са следните видове дейности:

* дейности, чието изпълнение е започнало[[28]](#footnote-29) преди подаване на проектното предложение;
* дейности, извършени след изтичане на крайния срок за изпълнение на дейностите по проекта;
* дейности, които вече са финансирани от други публични източници;
* дейности, за които не са заявени разходи в бюджета на проектното предложение;
* с цел гарантиране в максимална степен спазването на принципа за „ненанасяне на значителни вреди”[[29]](#footnote-30), по процедурата няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

* дейности за придобиване на активи втора употреба;
* дейности за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството/процеса на предоставяне на услугите, резервни части);
* дейности по извършване на строително-монтажни работи (СМР);
* дейности за извършване на реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др., както и визуализация на проекта;
* дейности за извършване на консултантски услуги за разработване на проектното предложение;
* дейности за закупуване на земя и сгради;
* дейности за закупуване или наемане на транспортни средства и съоръжения[[30]](#footnote-31);
* дейности за извеждането от експлоатация или изграждането на атомни електроцентрали;
* дейности за извършване на инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО (Приложение 13)[[31]](#footnote-32);
* дейности за производство, преработка и продажба на тютюн и тютюневи изделия;
* дейности за извършване на инвестиции в летищна инфраструктура;
* дейности за извършване на инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;
* дейности за извършване на инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;
* дейности за извършване на инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи[[32]](#footnote-33) или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива;
* дейности за надграждане и/или актуализация/подобряване, и/или редизайн/обновяване, и/или добавяне на нови функционалности към съществуващ онлайн магазин на предприятието-кандидат;
* дейности за придобиване на хардуерни елементи, които не са включени в минималния обхват и не са изрично изброени като допълнителни хардуерни елементи, необходими за въвеждането на съответната услуга/решение съгласно „Списъка на допустимите услуги и решения в областта на ИКТ” (Приложение 16);
* дейности за услуги/решения, които не са включени в „Списъка на допустимите услуги и решения в областта на ИКТ” (Приложение 16), както и всички други дейности, които не са сред посочените като допустими в настоящите Условия за кандидатстване.
* дейности, попадащи в обхвата на недопустимите сектори, посочени в т. 11.2 от Условията за кандидатстване;
* всички дейности, които попадат в забранителните режими на Регламент (ЕС) № 2023/2831, Регламент (ЕС) 2021/1060 и Регламент (ЕС) 2021/1058.

## 14. Категории разходи, допустими за финансиране:

Бюджетът на проекта представлява предварителна оценка на очакваните разходи и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Възможните **корекции на бюджета не могат да доведат до увеличаване на размера или на интензитета** на безвъзмездната финансова помощ, заявени в подадените проектни предложения.

**ВАЖНО:** Във връзка със спазването на принципа на недопускане под никаква форма на реализиране на печалба от безвъзмездното финансиране, печалбата подлежи на възстановяване[[33]](#footnote-34).

### 14.1. Условия за допустимост на разходите:

При отпускане на безвъзмездната финансова помощ по настоящата процедура ще бъдат взети под внимание само допустимите разходи. Те се определят на база изискванията на Глава пета „Финансово управление и контрол”, чл. 57 от ЗУСЕФСУ и действащите подзаконови нормативни актове на Министерския съвет, които не противоречат на Закона, разпоредбите на Регламент (ЕС) 2021/1060, Регламент (ЕС) 2021/1058, Регламент (ЕС, Евратом) 2024/2509, приложимото за програмния период право на Европейския съюз, както и други относими норми на българското законодателство, доколкото не противоречат на ЗУСЕФСУ.

Общите изисквания за допустимост на разходите се определят съгласно чл. 55 и чл. 57 от Раздел I на Глава пета „Финансово управление и контрол” от ЗУСЕФСУ и разпоредбите на чл. 63 от Регламент (ЕС) 2021/1060.

Всички допустими разходи по настоящата процедура се предоставят под формата на опростен вариант на разходите и конкретно под формата на „единични разходи” съгласно чл. 53, пар. 1, буква б) от Регламент (ЕС) 2021/1060 и чл. 55, ал. 1, т. 2 от ЗУСЕФСУ.

При отпускане на безвъзмездна финансова помощ ще бъдат взети под внимание само допустимите разходи по тази процедура.

Недопустимите разходи по процедурата се основат на разпоредбите на чл. 64 от Регламент (ЕС) 2021/1060, както и чл. 59, ал. 1 от ЗУСЕФСУ, на конкретните национални правила и детайлните правила за допустимост на разходите за програмния период.

Бюджетът във Формуляра за кандидатстване трябва да отразява допустимите разходи, които са свързани с изпълнението на проекта.

Относно третирането на ДДС кандидтите следва да се запознаят с чл. 189, пар. 4, буква в) от Регламент (ЕС, ЕВРАТОМ) № 2024/2509, както и с Указанието на министъра на финансите за третиране на ДДС (Приложение 25 към Условията за изпълнение).

### 14.2. Допустими разходи:

За целите на настоящата процедура за предоставяне на безвъзмездната финансова помощ са определени следните допустими разходи под формата на единични разходи за услугите/решенията, посочени в „Списъка на допустимите услуги и решения в областта на ИКТ” (Приложение 16):

1. Разходи за създаване на онлайн магазин - 9 840,00 лв.

2. Разходи за въвеждане на система за управление на ресурсите (ERP система) - 18 558,00 лв.

3. Разходи за въвеждане на система за управление на взаимоотношенията с клиенти (CRM система) – 18 119,00 лв.

4. Разходи за въвеждане на модул/система за управление на веригата за доставки на суровини/материали/компоненти/продукти за производствения процес/процеса на предоставяне на услуги – 15 814,00 лв.

5. Разходи за въвеждане на модул/система за управление на складовото стопанство (WMS) -16 336,00 лв.

6. Разходи за въвеждане на модул/система за управление на производството - 18 820,00 лв.

7. Разходи за въвеждане на модул/система за управление на продажбите на дребно (Point-of-Sale система) – 14 398,00 лв.

8. Разходи за въвеждане на система за бизнес анализи (Business Intelligence система) - 16 320,00 лв.

9. Разходи за въвеждане на система/платформа за вътрешнофирмени обучения на служители от разстояние в електронна среда – 16 083,00 лв.

10. Разходи за въвеждане и сертифициране на система за управление на сигурността на информацията съгласно изискванията на международния стандарт БДС ISO/IEC 27001 – 16 758,00 лв.

11. Разходи за изграждане на система за защита на информацията в локална мрежа – 16 422,00 лв.

12. Разходи за изграждане на система за архивиране на информация – 13 115,00 лв.

13. Разходи за изграждане на система за управление на съхранението и споделянето на информация – 16 313,00 лв.

Горепосочените разходи представляват точно фиксирана стойност на съответните услуги/решения в областта на ИКТ, които са допустими под формата на единични разходи в съответствие с чл. 53, пар. 1, буква б) от Регламент (ЕС) 2021/1060 и чл. 55, ал. 1, т. 2 от ЗУСЕФСУ. Стойността на посочените по-горе единични разходи за всяка услуга/решение е определена чрез прилагането на коректен, справедлив и проверим метод на изчисление, представен в „Методология за определяне на единичните разходи за услуги и решения в областта на информационните и комуникационни технологии, финансирани по ПКИП”[[34]](#footnote-35). Съгласно цитираната Mетодология при изчисляване на фиксираната стойност за съответните услуги/решения в областта на ИКТ са взети предвид одобрени разходи, включително за допустим ДДС въз основа на исторически данни. Следователно, в случай че ДДС е допустим разход за кандидата, то размерът му е включен във фиксираната стойност на единичния разход за съответната услуга/решение.

В раздел „Бюджет” от Формуляра за кандидатстване е предвидена възможност за избор на съответните услуги/решения, които могат да бъдат включени в проектните предложения, от номенклатура (падащо меню). След избор на дадена услуга/решение от падащото меню, определеният за нея единичен разход се визуализира автоматично в раздел „Бюджет” от Формуляра. Подробни указания за попълването на раздел „Бюджет” от Формуляра за кандидатстване са представени в Примерните указания за попълване на електронния Формуляр за кандидатстване - Приложение 5 към Условията за кандидатстване.

Верификацията на разходите и плащанията към бенефициентите ще се извършват от страна на Управляващия орган въз основа на постигнат конкретен резултат, а именно изцяло въведени услуги/решения в предприятията, надлежно отчетени от бенефициента и одобрени от страна на УО. При непостигане на посочения резултат по отношение дадена/о услуга/решение, включена/о в проектното предложение, единичният разход за съответната/ото услуга/решение няма да бъде платен от страна на УО.

### 14.3. Недопустими разходи:

Недопустими по процедурата са следните видове разходи:

• разходите за всички недопустими по процедурата дейности, посочени в т. 13.2 от Условията за кандидатстване;

• разходи за застраховки на активи, придобити по проекта;

• разходи за принос в натура;

• разходи за възстановим ДДС;

• разходи за банкови такси и комисионни;

• загуби от обмяна на валута;

• непредвидени разходи (глоби, санкции, неустойки, лихви по търговски вземания/задължения и др.).

## 15. Допустими целеви групи:

Подкрепата по настоящата процедура е насочена към предприятията, които се отличават с относително по-ниска степен на дигитална зрялост, поради което все още не са достатъчно подготвени за възприемане на технологиите от по-високите нива на цифровизация от областта на Индустрия 4.0. Сред тях, най-висок е делът на микро и малките предприятия, които изостават в постигането на базовите нива на дигитализация предвид по-ограничените им възможности за инвестиции в съвременни ИКТ решения за оптимизиране на дейността и увеличаване на икономическата ефективност. Тези предприятия се нуждаят от малко до средно по размер финансиране за насърчаване на инвестициите в съвременни ИКТ решения, които да разширят възможностите за електронната търговия, прилагането на специализирани ИКТ системи и решения за управление на ресурсите, организация на взаимоотношенията с клиенти, подобряване на управленските, производствените и логистичните им процеси, както и повишаване на киберсигурността.

## 16. Приложим режим на минимални/държавни помощи:

Помощта по настоящата процедура се предоставя при условията на режим **„минимална помощ” (de minimis) съгласно Регламент (ЕС) № 2023/2831** на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта „de minimis”.

**ВАЖНО**: Максималният размер на помощта за едно и също предприятие[[35]](#footnote-36) в режим „de minimis”, за която се кандидатства, заедно с другите получени минимални помощи от кандидата **не може да надхвърля левовата равностойност на 300 000 евро (586 749 лв.) за период от три предходни години, считано от датата на предоставяне на помощта.**

Спазването на посочения праг ще бъде проверявано чрез Раздел 4.A Декларация за минимална помощ и Раздел 4.Б Данни за получена минимална помощ от Декларацията при кандидатстване (Приложение 2), като кандидатите носят отговорност за верността на декларираните данни.

**ВАЖНО:** Допълнителна информация относно приложимия режим на „минимална помощ” и изискванията, произтичащи от Регламент (ЕС) № 2023/2831 е представена в Приложение 15 към Условията за кандидатстване.

След публикуване на Условията за кандидатстване не са допустими изменения, които могат да повлияят на съответствието на процедурата с изискванията на Регламент (ЕС) № 2023/2831.

## 17. Хоризонтални политики:

По процедурата следва да е налице съответствие на проектните предложения със следните хоризонтални принципи съгласно чл. 9 на Регламент (ЕС) № 2021/1060:

- зачитане на основните права и спазване на Хартата на основните права на Европейския съюз[[36]](#footnote-37);

- равенство между мъжете и жените, интегриране на принципа на равенство между половете и отчитане на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;

- достъпност за хората с увреждания (вкл. спазване на правата и принципите, залегнали в Конвенцията на ООН за правата на хората с увреждания[[37]](#footnote-38));

- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди”.

Принципът за „ненанасяне на значителни вреди” изисква проектните предложения по настоящата процедура да НЕ водят до значителни вреди за следните шест екологични цели:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

Допълнително, с цел гарантиране в максимална степен на спазването на принципа за „ненанасяне на значителни вреди”, по процедурата няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

Определение и допълнителна информация относно спазването на принципа за „ненанасяне на значителни вреди” са представени в Приложение 8 и Приложение 14 към Условията за кандидатстване.

**ВАЖНО:** Спазването на посочените хоризонтални принципи ще се проследява, както следва:

- при подаване на проектното предложение, кандидатите декларират съответните обстоятелства в Декларацията при кандидатстване (Приложение 2);

- в края на изпълнението на проектите всеки бенефициент трябва задължително да представи информация във финалния отчет относно осигуреното съответствие на проекта с горепосочените принципи.

## 18. Минимален и максимален срок за изпълнение на проекта (ако е приложимо):

Продължителността на изпълнение на проектите не следва да надвишава **12 (дванадесет) месеца**, считано от датата на влизане в сила на административния договор за предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо.

## 20. Критерии и методика за оценка на концепциите за проектни предложения:

Неприложимо.

## 21. Ред за оценяване на проектните предложения:

Подборът на проектните предложения по процедурата ще се основава на принципа на финансиране, основано на нуждите - съответствие с основните предизвикателства пред икономиката, идентифицирани в Споразумението за партньорство, ПКИП 2021-2027 и приложимите стратегически документи.

Оценката и класирането на проектните предложения по процедурата се извършват от Оценителна комисия, определена с акт на Ръководителя на УО. Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, посочени в т. 22 от Условията за кандидатстване и в Приложение 4. Не се допуска въвеждането на допълнителни критерии за оценка или изменение на критериите по време на провеждането на процедурата за оценка на постъпилите проектни предложения, с изключение на случаите по чл. 26, ал. 7 от ЗУСЕФСУ.

Оценката на проектните предложения включва:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

### 21.1. Оценка на административното съответствие и допустимостта:

В процеса на оценка на административното съответствие и допустимостта на проектните предложения по процедурата, ще бъде проверявано дали:

- проектното предложение се отнася за обявената процедура за подбор на проекти;

- налице са всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите и проектите с критериите за допустимост, посочени в Условията за кандидатстване.

Когато при извършване на гореописаната проверката се установи липса на документи и/или друга нередовност, оценителната комисия изпраща на кандидата **уведомление за установените нередовности** и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Само проектни предложения, преминали успешно оценка на административното съответствие и допустимостта, подлежат на техническа и финансова оценка.

След приключване на оценката на административното съответствие и допустимостта, на интернет страницата на Министерство на иновациите и растежа (МИР) ([https://www.mig.government.bg](https://www.mig.government.bg/)) се публикува **списък на проектните предложения, които не се допускат до техническа и финансова оценка**, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН чрез модул „Комуникация”. За дата на получаване на съобщението от кандидата се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. УО не носи отговорност, ако кандидатите не получават уведомления за кореспонденцията с УО. Кандидатите, чиито проектни предложения са включени в списъка, могат да подадат писмени възражения пред Ръководителя на УО в едноседмичен срок от съобщаването посредством ИСУН. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 24 от настоящите Условия за кандидатстване. Ръководителят на УО се произнася по основателността на възражението в едноседмичен срок от неговото получаване, като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, както и изпратени след срока по чл. 34, ал. 3 от ЗУСЕФСУ и чл. 19, ал. 4 от ПМС № 23/2023 г.

### 21.2. Техническа и финансова оценка:

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за техническа и финансова оценка на проектните предложения са обособени в раздели и подраздели, както е указано в Таблицата с критериите за техническа и финансова оценка, по-долу и в Приложение 4 към Условията за кандидатстване.

Оценката на този етап включва и проверка и оценка на ефективността и допустимостта на всички предвидени дейности и разходи. В процеса на техническа и финансова оценка Оценителната комисия може да извърши **корекции в бюджета** на проектното предложение, в случай че установи:

- наличие на недопустими дейности и/или разходи;

- несъответствие между предвидените дейности и видовете заложени разходи;

- дублиране на разходи;

- неспазване на заложените в Условията за кандидатстване правила или ограничения по отношение на процентни съотношения/прагове на разходи;

- несъответствие с правилата за минимална помощ или друг вид несъответствие.

Промените в бюджета **не могат** да доведат до:

- увеличаване на размера или на интензитета на безвъзмездната финансова помощ, заявени в подаденото проектно предложение;

- невъзможност за изпълнение на целите на проекта или на проектните дейности;

- подобряване на качеството на проектното предложение и нарушаване на принципите по чл. 29, ал. 1, т. 1 и т. 2 от ЗУСЕФСУ.

В интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

В случай че по време на техническата и финансова оценка се установи надвишаване на интензитета на безвъзмездната финансова помощ и/или неспазване на друг вид ограничение, определено в Условията за кандидатстване, Оценителната комисия извършва служебна корекция до максимално допустимия интензитет.

В случай че по време на техническата и финансова оценка се установи наличие на недопустим разход, Оценителната комисия служебно премахва/коригира съответния разход от бюджета на проекта.

Ако служебно бъдат премахнати всички заявени разходи от бюджета на проекта **или** вследствие на корекциите в бюджета, общият размер на безвъзмездното финансиране е по-нисък от 5 000 лева, проектното предложение **ще бъде отхвърлено**.

Корекциите в бюджета са финалният етап от техническата и финансова оценка на проектите. Корекции в бюджета при несъответствие между предвидените дейности и видовете заложени разходи, както и в случай на дублиране на разходи, ще се извършва след като се изиска допълнителна пояснителна информация от кандидата, като срокът за представянето ѝ е не по-кратък от 3 (три) работни дни.

Извън тази проверка е възможно да бъдат установени и други обстоятелства, които да изискват **допълнителна пояснителна информация или документи** от кандидатите относно декларираните обстоятелства и представените документи, съгласно т. 24 от Условията за кандидатстване. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1 от ЗУСЕФСУ. Допълнителни разяснения и документи от кандидатите могат да бъдат изискани като за целта ще бъде предоставян срок не по-кратък от **една седмица** от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Независимо от посочената функционалност, с която разполага системата ИСУН кандидатът следва да има ангажимент да проверява профила си в ИСУН ежедневно. В тази връзка, е необходимо кандидатите да разполагат винаги с достъп до електронния адрес, към който е асоцииран профила в ИСУН. За дата на получаване на искането за документи/информация се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод и във връзка с производството по предоставяне на безвъзмездна финансова помощ. Кандидатът представя допълнителните разяснения и/или документи по електронен път чрез ИСУН.

Допълнителна информация може да бъде предоставена само по искане на Oценителната комисия, като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки по критериите за техническа и финансова оценка. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес, свързан с представянето на допълнителна информация/документи е описан в Ръководството за потребителя за модул „Е-кандидатстване” в раздел „Ръководство за работа със системата“ в публичния модул на ИСУН[[38]](#footnote-39).

## 22. Критерии и методика за оценка на проектните предложения[[39]](#footnote-40):

|  |  |
| --- | --- |
| **I.** **Финансова стабилност на кандидата:** | **25** |
| 1. Претеглен коефициент на рентабилност на EBITDA за 2023 г. и 2024 г. | 20 |
| 2. Претеглен коефициент на разходите за данъци спрямо реализираните приходи за 2023 г. и 2024 г. | 5 |
| **II. Приоритизиране на проектите:** | **10** |
| 1. Регионална приоритизация на проектите според мястото на изпълнение | 5 |
| 2. Приоритизация съгласно Националната стратегия за малките и средните предприятия 2021-2027 г. | 5 |
| **Общ брой точки:** | **35** |
| **ВАЖНО:** Проектните предложения, получили **минимум 10 точки** на етап „Техническа и финансова оценка”, се класират в низходящ ред съобразно получената оценка, като се изготвят отделни списъци за класиране по категории региони (съгласно разпределението на бюджета на процедурата, представено в т. 8 от Условията за кандидатстване). За финансиране се предлагат всички или част от проектите по реда на класирането им до изчерпване на бюджета на процедурата съгласно разпределението на общия финансов ресурс по категории региони, както е посочено в т. 8 от Условията за кандидатстване.  Проектни предложения, които са получили **по-малко от 10 точки** по критериите за техническа и финансова оценка, **се отхвърлят**.  **Решение за отхвърляне** на дадено проектно предложение ще бъде вземано на следните основания:  - Предложението е непълно или не отговаря в други отношения на поставените условия за административно съответствие;  - Кандидатът не отговаря на условията за допустимост;  - Проектът не отговаря на условията за допустимост;  - Проектът не покрива критериите за качество (не получава минималния брой точки по критериите за техническа и финансова оценка).  - Не са спазени други критерии, посочени в Условията за кандидатстване.  - Кандидатите са представили невярна информация с цел получаване на безвъзмездна помощ по настоящата процедура или не са представили изискваната задължителна информация съгласно Условията за кандидатстване. | |

## 23. Начин на подаване на проектните предложения/концепциите за проектни предложения:

Подаването на проектните предложения по процедурата се извършва изцяло по електронен път чрез попълване на уеб базиран Формуляр за кандидатстване и подаване на Формуляра и придружителните документи чрез ИСУН, раздел „Европейски фондове при споделено управление (2021-2027)”, единствено с използването на валиден Квалифициран електронен подпис (КЕП), издаден от доставчик на квалифицирани електронни удостоверителни услуги по смисъла на чл. 3, пар. 20 от Регламент (ЕС) № 910/2014, чрез модула „Е-кандидатстване” на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>.

Подготовката и подаването на проектното предложение в ИСУН се извършва като кандидатът достъпва ИСУН, раздел „Европейски фондове при споделено управление (2021-2027)”, след регистрация чрез имейл и парола, избира настоящата процедура за кандидатстване от „Отворени процедури” и създава ново проектно предложение. Проектното предложение се изготвя от кандидата съгласно инструкциите на УО, представени в Примерните указания за попълване на електронния Формуляр за кандидатстване (Приложение 5).

Изискващите се съгласно т. 24 от Условията за кандидатстване придружителни документи към Формуляра за кандидатстване също **се подават изцяло електронно**. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО:** Проектното предложение се подава електронно чрез ИСУН, като се подписва с валиден КЕП към датата на кандидатстване от лице, което е **официален представляващ** на кандидата[[40]](#footnote-41) и е вписан като такъв в Търговския регистър (ТР) и регистъра на юридическите лица с нестопанска цел (ЮЛНЦ) или в единния регистър на адвокатските дружества, поддържан от Висшия адвокатски съвет, **или от упълномощено от него лице**. В случаите, когато кандидатът се представлява **само заедно** от няколко физически лица, проектното предложение се подписва с валиден КЕП от всяко от тях при подаването.

При упълномощаване към Формуляра за кандидатстване в ИСУН следва да се прикачи изрично пълномощно – попълнено по образец (Приложение 1), подписано на хартиен носител или с КЕП от официалния представител на кандидата, а в случай че кандидатът се представлява **само заедно** от няколко физически лица, пълномощното се попълва и подписва на хартиен носител или с КЕП от всяко от тях и се прикачва в ИСУН.

В случай на подаване на проектното предложение от пълномощник, КЕП-ът, с който се подписва Формуляра за кандидатстване, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-ът следва да бъде с титуляр упълномощеното юридическо лице и автор – официалният представляващ на упълномощеното юридическо лице.

Проектното предложение е препоръчително да **се подава винаги от профила на кандидата**, не от друг профил, тъй като впоследствие именно този профил ще бъде използван за комуникация с УО и за отстраняване на нередовности във връзка с подаденото проектно предложение, установени по време на оценителния процес, както и при сключването на договор в случай на одобрение на проекта. По тази причина промени на посочения профил (вкл. промяна на имейл адреса, асоцииран към съответния профил) **са недопустими**.

До приключване на работата на Оценителната комисия кандидатът има възможност да оттегли своето проектно предложение, като подаде писмено искане пред УО, подписано от официалния представляващ кандидата съгласно Търговския регистър и регистъра на ЮЛНЦ или единния регистър на адвокатските дружества, поддържан от Висшия адвокатски съвет, като в този случай Оценителната комисия не разглежда оттегленото предложение.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е те да съдържат цялата необходима информация в пълнота.

Кандидатът носи цялата отговорност за пълнотата и верността на представената в проектното предложението информация, вкл. финансова.

## 24. Списък на документите, които се подават на етап кандидатстване:

Кандидатите следва да представят към Формуляра за кандидатстване по изцяло електронен път чрез ИСУН следните документи:

**а/ Изрично пълномощно за подаване на проектното предложение –** попълнено по образец **(Приложение 1)**, с което се упълномощава **титуляра на валиден КЕП**, с който ще се подаде проекта.

Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието-кандидат, да подаде проектното предложение с валиден КЕП.

Пълномощното се попълва съгласно образеца (Приложение 1) и се подписва (на хартиен носител или с валиден КЕП) от официалния представител на кандидата, а в случай че кандидатът се представлява САМО ЗАЕДНО от няколко физически лица, в пълномощното се попълват данните, същото се подписва от ВСИЧКИ представляващи и се прикачва в раздел „Прикачени документи” от Формуляра за кандидатстване.

**б/** **Декларация при кандидатстване** – попълнена по образец **(Приложение 2)**.

**ВАЖНО:** Декларацията по **буква б/** се попълва и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин.

Декларацията по **буква б/** трябва да бъде прикачена в раздел „Прикачени документи” от Формуляра, в случаите когато:

- Кандидатът има двама или повече официални представляващи, вписани в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин, а Формулярът за кандидатстване се подава с КЕП само от единия от тях: в този случай декларацията по **буква б/** се попълва, датира и подписва от ВСИЧКИ останали представляващи (независимо дали представляват кандидата заедно и/или поотделно), които не са подписали с КЕП Формуляра за кандидатстване и се прилага в раздел „Прикачени документи” от Формуляра.

- Формулярът за кандидатстване се подава с КЕП от упълномощено лице: в този случай декларацията по **буква б/** се попълва, датира и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет (вкл. прокурист/и, ако е приложимо) и се прилага в раздел „Прикачени документи” от Формуляра.

**ВАЖНО:** Информацията, декларирана в раздел „Е-декларации” от Формуляра за кандидатстване трябва да бъде идентична с тази в декларацията по **буква б/**, прикачена в раздел „Прикачени документи” от Формуляра.

**ВАЖНО**: Моля, запознайте се с Указанията за подписване на Формуляра за кандидатстване и приложимите документи, представени в Приложение 7.

Допустими са следните **два варианта на подписване на пълномощното по буква а/** (ако е приложимо) **и декларацията по буква б/** при прилагането им в раздел „Прикачени документи” от Формуляра за кандидатстване:

***Вариант 1***: Документите се попълват по образец, датират се и се подписват на хартиен носител от съответните лица, официално представляващи кандидата (вкл. прокурист/и, ако е приложимо), сканират се и се прикачват в раздел „Прикачени документи” от Формуляра.

***Вариант 2***: Документите се попълват по образец и се подписват с валиден КЕП от съответните лица, официално представляващи кандидата (вкл. прокурист/и, ако е приложимо) и се прикачват в раздел „Прикачени документи” от Формуляра. В случай че е възприет подход на подписване на документитес КЕП, то е препоръчително подписването да е чрез attached signature – файл и подпис в един документ (подписът да се съдържа в документа).

Лицето/ата, официално представляващо/и кандидата няма/т право да упълномощава/т други лица да подписва декларацията по буква б/, тъй като с нея се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ВАЖНО:** В случай че след подаване на проектното предложение **настъпи промяна по отношение на получената минимална помощ** от кандидата, същият следва да уведоми писмено УО и да изпрати нова Декларация при кандидатстване (Приложение 2), с попълнени актуални данни в Раздел 4.А „Декларация за минимална помощ” и Раздел 4.Б „Данни за получена минимална помощ” от декларацията, в срок от 5 (пет) работни дни посредством модул „Комуникация с УО” в ИСУН. Новата декларация по буква б/ се попълва и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет (вкл. прокурист/и, ако е приложимо), независимо дали представляват предприятието-кандидат заедно и/или поотделно, и/или по друг начин. В случай че едно или повече от лицата, официално представляващи кандидата, не са подписали декларацията по буква б/ с валиден КЕП, същата може да бъде подписана на хартиен носител от съответното лице, сканирана и заверена с КЕП на официален представляващ на кандидата, и/или на упълномощеното лице при представянето й чрез модул „Комуникация с УО” в ИСУН.

## 25. Краен срок за подаване на проектните предложения:

Ще се прилага процедура чрез подбор на проекти **с един краен срок за кандидатстване**.

**Крайният срок за подаване на проектни предложения е 16:30 часа на 26.09.2025 г.**

**ВАЖНО:** В рамките на настоящата процедура кандидатите могат да подадат **само едно проектно предложение[[41]](#footnote-42)**. **В случай че по процедурата бъдат подадени проектни предложения от няколко свързани предприятия**, осъществяващи подобна дейност, **административен договор** за предоставяне на безвъзмездна финансова помощ **може да бъде сключен само с едно от тези предприятия** съгласно посоченото в т. 11.2 от Условията за кандидатстване, по-горе. Под свързани предприятия се разбират предприятията по чл. 4, ал. 5-8 от Закона за малките и средните предприятия. Под подобна дейност се разбира основна икономическа дейност, попадаща в рамките на същия тризначен цифров код (група) съгласно КИД-2008 (Приложение 10).

Кандидатите могат **да задават допълнителни въпроси и да искат разяснения** във връзка с Условията за кандидатстване до 3 (три) седмици преди крайния срок за подаване на проектни предложения. Допълнителни въпроси могат да се задават само в ИСУН, раздел „Европейски фондове при споделено управление (2021-2027)”, процедура BG16RFPR001-1.012 „Дигитализация на предприятията” (на адрес - <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>).

Отговорите на въпросите на кандидатите се публикуват на интернет страницата на МИР (на адрес - <https://www.mig.government.bg/programa-konkurentosposobnost-i-inovaczii-v-predpriyatiyata>), както и в ИСУН, в раздела на процедурата, в 10-дневен срок от получаването им, но не по-късно от две седмици преди изтичането на срока за кандидатстване.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са **задължителни** за всички кандидати. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Допълнителна информация:

### 26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ:

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи за сключване на административен договор. Когато за удостоверяване на обстоятелствата е необходимо издаването на документи от органи или институции извън страната, срокът може да бъде удължен с 30 дни.

Процедурата по проверка на документалната допустимост на кандидатите ще се извършва изцяло в електронна среда чрез ИСУН, поради което комуникацията между УО на ПКИП и кандидатите ще се води единствено през нея. До всеки одобрен за финансиране кандидат се изпраща електронно уведомление (покана по чл. 36, ал. 2 от ЗУСЕФСУ) за представяне на конкретни изброени доказателства за доказване на съответствието му с изискванията за бенефициент. Поканите са електронни документи с електронен подпис на Ръководителя на УО/оправомощено от него лице, които се изпращат чрез ИСУН.

Уведомлението съдържа указания за вида и формата за действителност на изисканите доказателства, както и срока, в който тези доказателства следва да бъдат представени. Поканите се считат за получени от съответния кандидат с изпращането им в ИСУН.

**ВАЖНО:** Следва да се има предвид, че изискуемите при извършваната проверка **декларации** са частни документи, които следва да са издадени като електронни такива. В този смисъл, те следва да са подписани с валиден КЕП на задълженото лице - официалния представляващ на кандидата или официалните представляващи го (в случаите, когато предприятието се представлява само заедно) и за представянето им **институтът на упълномощаването е неприложим**.

**I. Списък на документите, които се подават на етап сключване на административни договори:**

**1. НОВА[[42]](#footnote-43) Декларация при кандидатстване -** попълнена по образец (**Приложение 2**) и подписана с валиден КЕП от лицата, които са официални представляващи на кандидата и са вписани като такива в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин.

В Декларацията при кандидатстване (Приложение 2), одобрените кандидати декларират обстоятелствата преди сключването на административен договор, включително посочват (декларират) актуални данни относно получената минимална помощ в Раздел 4.A Декларация за минимална помощ и Раздел 4.Б Данни за получена минимална помощ от Декларацията при кандидатстване.

**2. Декларация за обстоятелствата по чл. 3 и чл. 4 от Закона за малките и средните предприятия -** попълнена по образец **(Приложение 3)** и подписана с валиден КЕП от официалния представляващ/официалните представляващи на кандидата.

В случай че предприятието се представлява САМО ЗАЕДНО от двама или повече официални представляващи, вписани в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет, се попълват данните и декларацията се подписва с валиден КЕП от всяко от тях.

**Кандидатите по процедурата следва да имат предвид, че съгласно § 33 от Преходните и заключителни разпоредби на Закона за въвеждане на еврото в Република България, в ЗМСП (в редакцията му, обнародвана в ДВ, бр. 66 от 2023 г.), сa направени следните изменения:**

- в чл. 3, ал. 2, т. 2 думите „19 500 000 лв., и/ или стойност на активите, която не превишава 19 500 000 лв.” се заменят с „10 000 000 евро, и/или стойност на активите, която не превишава 10 000 000 евро” (относно малките предприятия);

- в чл.3, ал. 3, т. 2 думите „3 900 000 лв., и/или стойност на активите, която не превишава 3 900 000 лв.” се заменят с „2 000 000 евро, и/или стойност на активите, която не превишава 2 000 000 евро” (относно микропредприятията).

Съгласно § 60 от Преходните и заключителни разпоредби на Закона за въвеждане на еврото в Република България, посочените промени в чл. 3 от ЗМСП (отразени в изменението му, обнародвано в ДВ, бр. 70 от 20.08.2024 г.) влизат в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, пар. 2 от Договора за функционирането на Европейския съюз (ДФЕС) и Регламент на Съвета на Европейския съюз, приет в съответствие с чл. 140, пар. 3 от ДФЕС. В тази връзка, ако преди сключването на административен договор по настоящата процедура, посочените промени в ЗМСП са влезли в сила, то те ще бъдат приложени при проверката на категорията на кандидатите. Допълнително, **ако преди сключването на договор по процедурата, е налице нов (актуален) образец на посочената Декларация, който е утвърден от министъра на икономиката и индустрията и е обнародван в държавен вестник (както е посочено в чл. 4а, ал. 1 от ЗМСП), то одобрените кандидати следва да попълнят и представят вместо Приложение 3, посочения нов (актуален) образец на Декларация**. Същият ще може да бъде намерен на интернет страницата на Министерство на икономиката и индустрията – в раздел „Политики и стратегии”, секция „Малки и средни предприятия” - <https://www.mi.government.bg/politiki-i-strategii/strategii-i-politiki/malki-i-sredni-predpriyatiya/>.

**3. Нотариално заверено пълномощно за подписване на административния договор за предоставяне на безвъзмездна финансова помощ** - подписано с валиден КЕП от лице, което е официален представляващ на кандидата и е вписано като такъв в Търговски регистър и регистър на ЮЛНЦ или в единния регистър на адвокатските дружества, поддържан от Висшия адвокатски съвет. В случаите, когато кандидатът се представлява САМО ЗАЕДНО от няколко физически лица, се попълват данните и пълномощното се подписва с валиден КЕП от всяко от тях.

Документът не е задължителен за всички кандидати, а се изисква само в случай че кандидатите желаят да упълномощят лице, различно от официалния/те представляващ/и на предприятието, да сключи административен договор по процедурата.

**4. Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение 3.1).**

Справката следва да е изготвена въз основа на данните на предприятието-кандидат за последните 2 (две) приключени финансови години към датата на деклариране. **В Справките следва да бъдат отразени годините, за които се отнасят вписаните данни.**

В случай че данните в представените справки за последните 2 (две) приключени финансови години не потвърждават статуса на микро или малко предприятие на кандидата, се представят и справки за предходните финансови години, докато се стигне до 2 (две) поредни финансови години, в които предприятието-кандидат запазва своите параметри по чл. 3 от ЗМСП, без промяна.

**5. Документи, относими и отразяващи разпределението на капитала на предприятието-кандидат** за периода, за който се декларират данни в Декларацията за обстоятелствата по чл. 3 и чл. 4 от ЗМСП, като:

- *Справка за разпределение капитала на дружеството* – приложимо за акционерните дружества;

- *Извлечение от книга за акционерите* - приложимо за акционерните дружества с поименни акции;

- *Извлечение от книга на съдружниците* – приложимо за дружествата с променлив капитал;

- *Дружествен договор* - приложимо за дружествата с ограничена отговорност, едноличните дружества с ограничена отговорност (учредителен акт), дружествата с променлив капитал, събирателните дружества и командитните дружества, адвокатските дружества по смисъла на Закона за адвокатурата;

- *Извлечение от* *книга за акционерите и устав* - приложимо за командитните дружества с акции;

- *Устав* - приложимо за кооперациите.

В случай че кандидатът е в отношения на свързаност и/или партньорство по смисъла на чл. 4 от ЗМСП с други предприятия, то (при условията на чл. 23, ал. 6 от Закона за търговския регистър и регистъра на ЮЛНЦ), той трябва да представи документи по настоящата точка и за тези предприятия. За предприятията, с които кандидатите са в отношения на свързаност и/или партньорство, и които са установени в държава, различна от Република България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени. Документ, чийто оригинал е на чужд език, се представя и в превод на български език.

**6. Счетоводен баланс, Отчет за приходите и разходите и Отчет за заетите лица, средствата за работна заплата и други разходи за труд, във формат идентичен на този, в който са подадени към НСИ,** за всички свързани предприятия и предприятия-партньори (ако е приложимо) за последните 2 (две) приключени/последователни финансови години.

При установяване на свързани предприятия и/или предприятия-партньори, които не са посочени в Справките за обобщените параметри на предприятието (Приложение 3.1), от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Счетоводен баланс, Отчет за приходите и разходите и Отчет за заетите лица, средствата за работна заплата и други разходи за труд, във формат идентичен на този, в който са подадени към НСИ, за тези предприятия за последните 2 (две) приключени/последователни финансови години.

Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени. Документ, чийто оригинал е на чужд език, се представя и в превод на български език.

**7. Консолидирани Счетоводен баланс и Отчет за приходите и разходите** (ако е приложимо) на кандидата за последните 2 (две) приключени/последователни финансови години.

Документите се представят в случай че кандидатът съставя консолидиран финансов отчет или е включен чрез консолидиране в консолидирания финансов отчет на друго предприятие.

**8. Документи, удостоверяващи актуалното състояние и реалните собственици** на съответното предприятие (ако е приложимо), в случай че някое от свързаните предприятия или предприятията-партньори на предприятието-кандидат е чуждестранно лице. Документ, чийто оригинал е на чужд език, се представя и в превод на български език.

***Документите по точки от 1 до 8 трябва да бъдат подписани с валиден КЕП от лицето, представляващо кандидата, вписано като такова в ТР и регистъра на ЮЛНЦ*** ***или в единния регистър на адвокатските дружества, поддържан от Висшия адвокатски съвет, и прикачени в ИСУН. Упълномощеното лице НЕ е допустимо да подписва (вкл. собственоръчно или чрез КЕП) документите от т. 1 до т. 8.***

Горепосочените документи следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

**II. С цел документална проверка на декларираната категория на предприятието и удостоверяване на съответствието на кандидатите с изискванията на чл. 7 от ПМС № 23/2023 г., УО ще извършва служебни проверки, включително и чрез информационната система за мониторинг на европейски и национални стратегии и регионална политика – МониторСтат (поддържана и управлявана от НСИ) по отношение на следните документи:**

**1. Счетоводен баланс и Отчет за приходите и разходите на кандидата за 2022 г., 2023 г., 2024 г. и 2025 г.** (ако е приложимо);

**2. Отчет за заетите лица, средствата за работна заплата и други разходи за труд на кандидата за 2022 г., 2023 г., 2024 г. и 2025 г.** (ако е приложимо);

**3. Удостоверение от Националната агенция за приходите за липса на задължения на кандидата;**

**4. Удостоверение за липса на задължения към общината по седалището на УО (Столична община) и по седалище на кандидата.**

**ВАЖНО:** Кандидат, чиито задължения (общо от удостоверенията по т. 3 и т. 4) са повече от 1 на сто от сумата на годишния общ оборот за последната приключена финансова година, или са повече от 50 000 лева, имат право да представят доказателства, че са предприели мерки, които гарантират тяхната надеждност. За тази цел кандидатът може да представи следните документи:

- Документ за извършено плащане (включително и ново удостоверение) в посочения размер или разрешение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**5. Свидетелство за съдимост на всички лица, които са официални представляващи на кандидата** и са вписани като такива в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет, независимо от това дали представляват предприятието заедно и/или поотделно, и/или по друг начин.

**ВАЖНО:** Служебна проверка не е възможно да бъде извършена по отношение на лица, които са чуждестранни граждани. Когато за някое от горепосочените лица Свидетелството за съдимост подлежи на издаване от чуждестранен орган, същото се представя и в официален превод, и след легализация/заверка с апостил/друг приложим режим. Когато в съответната чужда държава Свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**6. Удостоверение от органите на Изпълнителна агенция „Главна инспекция по труда” във връзка с обстоятелствата по чл. 54, ал. 1, т. 6 от Закона за обществените поръчки (ЗОП).**

**ВАЖНО:** Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП има право да докаже, че е предприел съответни мерки за надеждност, като:

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП.

Представените доказателства ще бъдат разглеждани и преценявани от УО на ПКИП, като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

**III. Преди сключване на административен договор за предоставяне на безвъзмездна финансова помощ, УО ще извършва и следните проверки по отношение на всички кандидати, до които са изпратени покани по чл. 36, ал. 2 от ЗУСЕФСУ:**

**1. Кандидатът е регистриран по реда на Търговския закон или съответно Закона за кооперациите, или е действащо адвокатско дружество по смисъла на Закона за адвокатурата.**

**2. Член на управителен или контролен орган, както и временно изпълняващ такава длъжност, включително прокурист или търговски пълномощник на кандидата, не е свързано лице** по смисъла на § 1, т. 9 от Допълнителните разпоредби на Закона за противодействие на корупцията с Ръководителя на УО.

**3. Кандидатът отговаря на изискванията за микро или малко предприятие** по смисъла на чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).

**ВАЖНО:** Преди сключване на административен договор ще се извършва документална проверка на категорията на предприятието (микро или малко съгласно ЗМСП) **към датата на кандидатстване и на сключване на договора**. В случай че при проверката се установи, че кандидатът не отговаря на изискванията за микро или малко предприятие по смисъла на ЗМСП към датата на кандидатстване и на сключване на договора, ще бъде издавано Решение за отказза предоставяне на безвъзмездна финансова помощ на съответния кандидат.

**4. Документална проверка за свързани предприятия към датата на сключване на договора за финансиране, осъществяващи подобна дейност - включени в списъка с одобрените за финансиране проекти предложения /списъка с резервни предложения.**

Под подобна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификацията на икономическите дейности - КИД-2008 на НСИ (Приложение 10) за 2024 г. Свързаността на кандидатите ще се изследва към датата на сключване на административния договор. Под свързани предприятия се разбират предприятията по чл. 4, ал. 5-8 от ЗМСП. В случай че бъде установено наличие на посоченото обстоятелство, ще бъде издавано Решение за отказ за предоставяне на безвъзмездна финансова помощ на всяко предложение от Списъка с одобрени за финансиране проектни предложения, класирано на по-ниска позиция след първото такова, което също е включено в Списъка с одобрени за финансиране проектни предложения/Списъка с резервни проектни предложения (ако такъв е съставен).

**5. Кандидатът не е микропредприятие по смисъла на чл. 3-4 от Закона за малките и средните предприятия, което има седалище или клон със седалище на територията на селски район и което е заявило за подпомагане дейности по проекта, които ще се осъществяват в община на територията на селските райони в Република България съгласно Списъка на общините в обхвата на селските райони (Приложение 12[[43]](#footnote-44)).**

**6. Преди сключване на административен договор с одобрен кандидат по настоящата процедура, Управляващият орган ще извършва проверка за удостоверяване на обстоятелството дали със същия кандидат не е сключен административен договор по процедура BG16RFPR001-1.008 „Въвеждане на технологии от областта на Индустрия 4.0 в предприятията” по ПКИП (който не е прекратен към датата на сключване на договор по настоящата процедура).** При установяване на посоченото обстоятелство, то по настоящата процедура ще бъде издавано Решение за отказ за предоставяне на безвъзмездно финансиране на съответния кандидат.

В случай че бъде установено обстоятелство, довело до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент, ще бъде издадено Решение за отказ за предоставяне на безвъзмездна финансова помощ на съответния кандидат.

**IV. Преди сключване на административен договор ще се извършва и проверка на кандидата за удостоверяване на съответствието с изискванията, произтичащи от Регламент на Комисията (ЕС) № 2023/2831:**

Предмет на проверката ще бъде обстоятелството дали размерът на помощта за едно и също предприятие по режим „de minimis”, за която се кандидатства, заедно с другите получени минимални помощи от кандидата, не надхвърля левовата равностойност на 300 000 евро (586 749 лв.), за период от три предходни години, считано от датата на предоставяне на помощта. Проверката към датата на сключване на договора ще се извършва въз основа на данните, декларирани в Раздел 4.A „Декларация за минимална помощ” и Раздел 4.Б „Данни за получена минимална помощ от Декларацията при кандидатстване” (Приложение 2), която се представя преди сключване на административен договор, както и служебно от страна на УО. В случай че се установи надвишаване на максимално допустимия праг за минимална помощ за едно и също предприятие, ще бъде издавано Решение за отказ за предоставяне на безвъзмездна финансова помощ.

**V. За целите на изпълнението и електронното отчитане на проектите**, одобрените за финансиране бенефициенти следва самостоятелно **да създадат потребителски профили** за достъп до ИСУН, като използват функционалностите на системата. Потребителските профили за електронно отчитане се създават от одобрените бенефициенти в модул „E-кандидатстване“, раздел „Проектни предложения”, секция (таб) „Профили за Е-отчитане”. За целта в системата следва да се прикачи **Заявление за профил за достъп на ръководител на бенефициента** (Приложение 19 към Условията за изпълнение) **и/или Заявление за профил за достъп на упълномощени от бенефициента лица до ИСУН** (Приложение 20 към Условията за изпълнение) – **подписано с валиден КЕП от лице, което е официален представляващ** на бенефициента и е вписан като такъв в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет. В случаите, когато бенефициентът се представлява САМО ЗАЕДНО от няколко физически лица, заявлението се попълва и подписва от всички тях.

След проверка на данните, въведени в ИСУН, **УО активира създадения потребителски профил** след сключване на административния договор със съответния бенефициент.

Ако кандидат по одобрено за финансиране проектно предложение **откаже сключване на административен договор**, се пристъпва към сключване на договор с кандидатите от резервния списък (в случай че такъв е съставен) по поредността на класирането им, до изчерпване на наличния бюджет по процедурата.

**С одобрен кандидат, по отношение на когото е налице неприключена проверка по сигнал за нередност, може да бъде сключен административен договор за предоставяне на безвъзмездна финансова помощ. В този случай в поканата за сключване на договор УО информира кандидата за обстоятелството, че ако е налице „активен“ сигнал за нередност или нередност при депозиране на искане за плащане, такова няма да бъде извършвано до приключването на сигнала, респективно до приключване на последвалата процедура по администриране на нередността. Извън тези случаи, административен договор не се сключва (до отпадане на основанията за това) при наличие на:**

- активен сигнал за нередност със сигналоподател: Дирекция „Защита на финансовите интереси на Европейския съюз (АФКОС)” към Министерство на вътрешните работи, Европейската служба за борба с измамите (ОЛАФ) към Европейската комисия, Държавна агенция „Национална сигурност” (ДАНС), Одитния орган (окончателен одитен доклад).

- образувано досъдебно производство, чийто предмет засяга друг сключен договор за безвъзмездна финансова помощ с одобрения кандидат.

**Не може да бъде сключен договор за предоставяне на безвъзмездна финансова помощ с одобрен кандидат, по отношение на когото е налице активна нередност.**

**Няма да бъде сключван административен договор с одобрен кандидат, за когото са налице задължения във връзка с недължимо платени, надплатени, неправомерно получени или неправомерно усвоени средства, включително лихвите върху тях.**

**При наличие на някое от посочените обстоятелства, покана по чл. 36, ал. 2 от ЗУСЕФСУ до съответния кандидат не се изпраща.**

Ръководителят на УО **издава мотивирано решение, с което отказва предоставянето на безвъзмездна финансова помощ**, в 14-дневен срок от одобряването на оценителния доклад, съответно от изтичането на срока по чл. 36, ал. 2 от ЗУСЕФСУ:

- за всяко проектно предложение, включено в списък на предложените за отхвърляне проектни предложения и основанието за отхвърлянето им;

- за проектно предложение, включено в списъка на предложените за финансиране проектни предложения, съответно списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране - при несъгласие на кандидата да сключи административен договор;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

- за проектни предложения, при които минималната помощ е недопустима или се надхвърля прагът на допустимата минимална помощ.

Индивидуалните административни актове за отказ за предоставяне на безвъзмездна финансова помощ се издават на кандидата като електронни документи по реда на Закона за електронното управление и се съобщават на кандидатите чрез системата ИСУН на основание чл. 22, ал. 3 от ЗУСЕФСУ. Към съобщението до съответния кандидат се прикачва и издадения акт. Актът се счита за връчен с изпращането на съобщението в ИСУН. УО не носи отговорност, ако кандидатите не получават уведомления за кореспонденцията с УО на електронния адрес, асоцииран към профила на кандидата. Кандидатът може да обжалва издадения индивидуален административен акт в 14-дневен срок, считано от датата на съобщаването му (изпращане на съобщението в ИСУН), пред Административния съд по седалище на кандидата.

При остатъчен финансов ресурс, безвъзмездна финансова помощ може да бъде предоставена и за проектни предложения от списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране (ако има съставен такъв).

Всеки кандидат може да подаде до Ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПКИП и/или от бенефициентите на безвъзмездна финансова помощ по ПКИП, които при изпълнение на договор, сключен по проект, финансиран от Европейския фонд за регионално развитие, предоставят невярна и/или подвеждаща информация за вписване в регистъра и проверка.

След сключване на административните договори, с оглед спазване на изискванията за публичност и прозрачност на минималните помощи и във връзка с чл. 6 от Регламент (ЕС) № 2023/2831, в Информационната система „Регистър на минималните помощи”, поддържана от Министерство на финансите, ще се публикува информация за всяка предоставена индивидуална минимална помощ.

## 27. Приложения към Условията за кандидатстване:

Изрично пълномощно за подаване на проектното предложение (**Приложение 1**);

Декларация при кандидатстване (**Приложение 2**);

Декларация за обстоятелствата по чл. 3 и чл. 4 от Закона за малките и средните предприятия (**Приложение 3**) и свързаното с нея Приложение 3.1;

Критерии и методология за оценка на проектните предложения (**Приложение 4**);

Примерни указания за попълване на електронен Формуляр за кандидатстване (**Приложение 5**);

Описание на индикаторите за краен продукт и за резултат, приложими за процедурата (**Приложение 6**);

Указания за подписване на Формуляра за кандидатстване и приложимите документи (**Приложение 7**);

Използвани съкращения и основни определения (**Приложение 8**);

Приложение I към Договора за функционирането на Европейския съюз (**Приложение 9**);

Класификация на икономическите дейности (КИД-2008) на НСИ (**Приложение 10**);

Списък на районите за планиране в Република България и областите, попадащи в тях (**Приложение 11**);

Списък на общините в обхвата на селските райони на Република България, приложим за прилагане на подхода ВОМР и за интервенция II.Г.3 „Инвестиции за неселскостопански дейности в селските райони” от СПРЗСР (**Приложение 12**);

Приложение I към Директива 2003/87/ЕО (относно установяване на схема за търговия с квоти за емисии на парникови газове) (**Приложение 13**);

Информация относно спазване на принципа за „ненанасяне на значителни вреди” (**Приложение 14**);

Изисквания, произтичащи от правилата, приложими за режим „минимална помощ” (de minimis) съгласно Регламент (ЕС) № 2023/2831 (**Приложение 15**);

Списък на допустимите услуги и решения в областта на ИКТ (**Приложение 16**).

Национални приоритетни икономически дейности (сектори), идентифицирани в НСМСП 2021-2027 (**Приложение 17**);

1. Определение за „Индустрия 4.0”, наричана още „четвърта индустриална революция” е представено в Приложение 8 към Условията за кандидатстване. [↑](#footnote-ref-2)
2. Доклад за България за 2024 г., придружаващ Препоръка на Съвета относно икономическата, социалната, трудовата, структурната и бюджетната политика на България - <https://www.minfin.bg/upload/60144/Country+report+Bulgaria+2024.pdf>. [↑](#footnote-ref-3)
3. Цифрова трансформация на България за периода 2020 – 2030 г. – <https://www.mtc.government.bg/sites/default/files/cifrovatransformaciyanabulgariyazaperioda2020-2030.pdf>. [↑](#footnote-ref-4)
4. Стойността на съфинансирането (собственото финансиране) по проектите, осигурено от страна на кандидатите в лева, конвертирана в евро по курс 1 евро = 1,9558 лв. [↑](#footnote-ref-5)
5. В поле „Целева стойност” за Индикатор 4, кандидатите следва да посочат стойността на общите допустими разходи по проекта в евро, като стойността им в лева от раздел „Бюджет” на Формуляра за кандидатстване се конвертира в евро по курс 1 евро = 1,9558 лв. [↑](#footnote-ref-6)
6. „По-слабо развити региони” са районите на планиране извън Югозападен район, както следва: Северозападен район (СЗР), Северен централен район (СЦР), Североизточен район (СИР), Югоизточен район (ЮИР) и Южен централен район (ЮЦР). [↑](#footnote-ref-7)
7. Съгласно определението за „място на изпълнение на проекта”, посочено в Приложение 8 към Условията за кандидатстване. [↑](#footnote-ref-8)
8. Кандидатите следва да имат предвид, че **съгласно §33 от Преходните и заключителни разпоредби на Закона за въвеждане на еврото в Република България,** **в чл. 3 от ЗМСП са извършени промени, касаещи праговете за стойност на оборота и стойност на активите, които се прилагат за определяне на категорията на предприятията.** **Информация в тази връзка** **е представена в Приложение 8 към Условията за кандидатстване (при определението за „микро и малки предприятия”).** Съгласно §60 от Преходните и заключителни разпоредби на Закона за въвеждане на еврото в Република България, **посочените промени в ЗМСП (отразени в изменението му, обнародвано в ДВ, бр. 70 от 20.08.2024 г.) влизат в сила от датата, определена в Решение на Съвета на Европейския съюз за приемането на еврото от Република България**. В тази връзка, ако преди сключването на административен договор по настоящата процедура, посочените промени в ЗМСП са влезли в сила, то те ще бъдат приложени при проверката на категорията на кандидатите. [↑](#footnote-ref-9)
9. Декларация за обстоятелствата по чл. 3 и чл. 4 от Закона за малките и средните предприятия **не се изисква на етап кандидатстване**, но въпреки това е **препоръчително кандидатите да извършат предварителна проверка на категорията на предприятието (преди подаване на проектното предложение),** като използват образеца на Декларацията и Указанията за попълването й (Приложение 3 към документите за информация). Във връзка с промените в ЗМСП, посочени в предходната бележка, ако преди сключването на договор е налице нов (актуален) образец на Декларация за обстоятелствата по чл. 3 и чл. 4 от ЗМСП, утвърден от министъра на икономиката и индустрията, то одобрените кандидати следва да попълнят и представят (преди сключването на договор по процедурата) вместо Приложение 3, утвърдения нов образец на Декларация по чл. 3 и чл. 4 от ЗМСП. Допълнителна информация в тази връзка е представена в Приложение 8 към Условията (при определението за „микро и малки предприятия”). [↑](#footnote-ref-10)
10. Проверката по критерия ще се извършва въз основа на: индивидуалния „Отчет за заетите лица, средствата за работна заплата и други разходи за труд” за 2024 г. на кандидата – сборът от стойността по ред „Наети лица по трудово или служебно правоотношение без лицата в отпуск по майчинство” (код 1001), стойността по ред „Наети лица по договори за управление и контрол” (код 1400) и стойността по ред „Работещи собственици” (код 1600). В случай на предприятия, несъставящи баланс (ЕТ), данните за редовете с посочените кодове от „Отчета за заетите лица, средствата за работна заплата и други разходи за труд” за 2024 г. се вземат от Справка 2 „Заети лица”, част от Отчета за приходите и разходите за 2024 г., съответно ред „Наети по трудов договор” (код 1001), ред „Наети лица по договори за управление и контрол” (код 1400) и ред „Работещи собственици” (код 1600). [↑](#footnote-ref-11)
11. В случай че предприятието осъществява повече една икономическа дейност съгласно КИД-2008 на НСИ въз основа на данните за 2024 г. и услугите/решенията в областта на ИКТ, предвидени за въвеждане по проекта ще се ползват във връзка с повече от една икономическа дейност на кандидата, то в поле „Код на проекта по КИД-2008” от Формуляра за кандидатстване следва да бъде посочен кодът на дейността, която в най-голяма степен ще се ползва от резултатите по проекта (което е изцяло по преценка на кандидата). [↑](#footnote-ref-12)
12. В тази връзка, кандидатите следва да попълнят на етап кандидатстване Декларация при кандидатстване (Приложение 2), включваща Раздел 3 „Декларация за съгласие за предоставяне на данни от Националния статистически институт на УО на ПКИП по служебен път”. [↑](#footnote-ref-13)
13. При необходимост кандидатите трябва да се обърнат към НСИ, както и да се запознаят с Методологията за определяне на код на основна и допълнителна/и икономическа/и дейност/и по КИД-2008 (Приложение 10). [↑](#footnote-ref-14)
14. Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. [↑](#footnote-ref-15)
15. Списък на общините в обхвата на селските райони на Република България, приложим за прилагане на подхода Водено от общностите местно развитие (ВОМР) и за интервенция II.Г.3 „Инвестиции за неселскостопански дейности в селските райони” от СПРЗСР е представен в Приложение 12 към Условията за кандидатстване. [↑](#footnote-ref-16)
16. Съгласно определението за „горски продукт”, посочено в Приложение 8 към Условията за кандидатстване. За да се прецени дали е спазено изискването, водещ ще е финалният продукт, който ще се изработва в резултат на подкрепените проекти, а не междинните операции, които производственият процес може да включва. [↑](#footnote-ref-17)
17. Във връзка с посочените ограничения, кандидатите, които кандидатстват за дейност с код C16.29 или с код C16.10, следва да опишат подробно точния предмет на дейността, за която заявяват подкрепа и произвежданите от тях продукти в раздел „Допълнителна информация, необходима за оценка на проектното предложение” от Формуляра за кандидатстване. [↑](#footnote-ref-18)
18. Във връзка с посоченото изключение, кандидатите, които кандидатстват за дейност с код C10.41 „Производство на растителни и животински масла и мазнини, без маргарин” от група 10.4, следва да опишат подробно точния предмет на дейността, за която заявяват подкрепа и произвежданите от тях продукти в раздел „Допълнителна информация необходима за оценка на проектното предложение” от Формуляра за кандидатстване. [↑](#footnote-ref-19)
19. Във връзка с посоченото ограничение, кандидатите, които кандидатстват за дейност с код C10.83, следва да опишат подробно точния предмет на дейността, за която заявяват подкрепа и произвежданите от тях продукти в раздел „Допълнителна информация необходима за оценка на проектното предложение” от Формуляра за кандидатстване. [↑](#footnote-ref-20)
20. Във връзка с посоченото ограничение, кандидатите, които кандидатстват за дейност с код C10.89, следва да опишат подробно точния предмет на дейността, за която заявяват подкрепа и произвежданите от тях продукти в раздел „Допълнителна информация необходима за оценка на проектното предложение” от Формуляра за кандидатстване. [↑](#footnote-ref-21)
21. Във връзка с посоченото ограничение, кандидатите, които кандидатстват за дейност с код C20.53, следва да опишат подробно точния предмет на дейността, за която заявяват подкрепа и произвежданите от тях продукти в раздел „Допълнителна информация, необходима за оценка на проектното предложение” от Формуляра за кандидатстване. [↑](#footnote-ref-22)
22. Съгласно определението за „сектор на рибарството и аквакултурите”, представено в Приложение 8 към Условията за кандидатстване. [↑](#footnote-ref-23)
23. Saas (Software as a service) е модел на доставка на софтуер, при който софтуерът и асоциираните данни са хоствани централно (напр. в облак) и са достъпни за потребителите чрез клиентска програма, обикновено с използване на уеб браузър през интернет. [↑](#footnote-ref-24)
24. Имат се предвид документите за отчитане на индикатор „Подпомaгани предприятия (в т.ч.: микро-, малки, средни, големи предприятия)” и индикатор „Подпомагани предприятия чрез безвъзмездни средства”, посочени в Приложение 6 към Условията за кандидатстване. [↑](#footnote-ref-25)
25. Имат се предвид документите за отчитане на индикатор „Подпомaгани предприятия (в т.ч.: микро-, малки, средни, големи предприятия)” и индикатор „Подпомагани предприятия чрез безвъзмездни средства”, посочени в Приложение 6 към Условията за кандидатстване. [↑](#footnote-ref-26)
26. По процедурата не е допустима дейност за ресертификация на посочената система за управление. [↑](#footnote-ref-27)
27. Определение за „място на изпълнение на проекта” е представено в Приложение 8 към Условията за кандидатстване. [↑](#footnote-ref-28)
28. Съгласно определението за „започване на работата по проекта”, посочено в Приложение 8 към Условията за кандидатстване. [↑](#footnote-ref-29)
29. Определение и допълнителна информация относно спазване на принципа за „ненанасяне на значителни вреди” са представени в Приложение 8 и Приложение 14 към Условията за кандидатстване. [↑](#footnote-ref-30)
30. Съгласно определението за „транспортни средства и съоръжения”, посочено в Приложение 8 към Условията за кандидатстване. [↑](#footnote-ref-31)
31. Посоченото се отнася за предприятия, включени в Регистъра за търговия с квоти за емисии на парникови газове (<https://ec.europa.eu/clima/ets/oha.do?form=oha&languageCode=en&account.registryCodes=BG&accountHolder=&installationIdentifier=&installationName=&permitIdentifier=&mainActivityType=-1&searchType=oha&currentSortSettings=&resultList.currentPageNumber=4&nextList=Next%3E>). [↑](#footnote-ref-32)
32. В случаите, когато замяната на отоплителните системи е с цел:

    - осъвременяване на районните отоплителни и охладителни системи до статуса на „ефективни районни отоплителни и охладителни системи“ съгласно определението в член 2, точка 41 от Директива 2012/27/ЕС;

    - модернизиране на инсталациите за комбинирано производство на топлинна и електрическа енергия до статуса на „високоефективно комбинирано производство на енергия” съгласно определението в чл. 2, т. 34 от Директива 2012/27/ЕС;

    - инвестиции в котли и отоплителни инсталации, работещи с природен газ, в жилища и сгради, заместващи инсталации, работещи на базата на въглища, торф, лигнитни въглища или нефтени шисти. [↑](#footnote-ref-33)
33. В съответствие с чл. 195, пар. 2 от Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза, печалбата се определя като излишък, изчислен при плащането на окончателното салдо, на приходите спрямо допустимите разходи на действието или работната програма, при което приходите се ограничават до безвъзмездните средства от Съюза и постъпленията от това действие или работна програма. [↑](#footnote-ref-34)
34. Методологията за определяне на единичните разходи за услуги и решения в областта на информационните и комуникационни технологии, финансирани по ПКИП е публикувана на интернет страницата на МИР (<https://www.mig.government.bg/>). [↑](#footnote-ref-35)
35. По смисъла на чл. 2, пар. 2 от Регламент (ЕС) № 2023/2831 на Комисията. Определение за „едно и също предприятие” е представено в Приложение 8, както и в Приложение 15 към Условията за кандидатстване. [↑](#footnote-ref-36)
36. Информация относно Хартата на основните права на Европейския съюз е представена в Приложение 8 към Условията за кандидатстване. Насоките за прилагане на Хартата на основните права на ЕС са публикувани на: <https://www.eufunds.bg/bg/node/8223>. [↑](#footnote-ref-37)
37. Информация за Конвенцията на ООН за правата на хората с увреждания е представена в Приложение 8 към Условията за кандидатстване. Насоките за прилагане на Конвенцията на ООН за правата на хората с увреждания са публикувани на: <https://www.eufunds.bg/bg/node/8224>. [↑](#footnote-ref-38)
38. Ръководството може да бъде намерено на интернет адрес: <https://eumis2020.government.bg/bg/s/Help/Index>, раздел „Ръководство за работа със системата”, файл „Ръководство за подаване на проектни предложения”. [↑](#footnote-ref-39)
39. Подробна информация относно критериите за оценка и точките, които се присъждат по всеки един от тях и източниците на проверка, е посочена в Критериите и методология за оценка на проектните предложения (Приложение 4). [↑](#footnote-ref-40)
40. За целите на настоящите Условия под „лице, което е официален представляващ на кандидата” се разбира официален представител на предприятието-кандидат, който е вписан като такъв в ТР и регистъра на ЮЛНЦ или в единния регистър на адвокатските дружества, поддържан от Висшия адвокатски съвет. [↑](#footnote-ref-41)
41. В случай че един и същи кандидат е подал повече от едно проектно предложение, Оценителната комисия разглежда само последното постъпило предложение, а предходните се считат за оттеглени. [↑](#footnote-ref-42)
42. Актуална Декларация при кандидатстване (Приложение 2) с дата в периода от получаване на електронното уведомление (поканата по чл. 36, ал. 2 от ЗУСЕФСУ) до сключването на административния договор. [↑](#footnote-ref-43)
43. Списък на общините в обхвата на селските райони на Република България, приложим за прилагане на подхода ВОМР и за интервенция II.Г.3 „Инвестиции за неселскостопански дейности в селските райони” от СПРЗСР е представен в Приложение 12 към Условията за кандидатстване. [↑](#footnote-ref-44)